
Painos 3800 kpl. 


Ilmestyy helmi-, huhti-, kesä-, eto-, |o- 
ka- ja joulukuussa. Aineiston tulee 
olla toimittajalla edellisen kuukau- 
den 20 päivänä. 


Painopaikka: 
Kymen Sanomien Kirjapaino Oy 
49400 Hamina 


Vastaava toimittaja Erkki Uutela, Ka- 
tajatie 4, 46900 Inkeroinen, puh. 951- 
JAN TE: 

Aputoimittaja Juhani Kotonen 

Taitto Matti Joenpolvi 


Ilmoitushinnat: Takakansi 600 mk ja 
nelivärisenä 1700 mk. Kolmas kansi- 
sivu 500 mk. 

Tekstisivut: Kokosivu 400 mk, puoli- 
sivua 250 mk, neljännessivu 150 mk. 
Jäsenille 30 % alennus. 


U) PYSTYKORVA 


Suomen Pystykorvajärjestö — Finska Spetskiubben ry:n jäsenjulkaisu 


Suomalaiset pystykorvarodut: 
Suomenpystykorva, Karjalankarhukoira, Lapinporokoira, 
Lapinkoira ja Pohjanpystykorva 


Tässä numerossa 


Puheenjohtajan palsta 
Koiranäyttelyssä annettavan 
arvostelun muodosta 

ja sisällyksestä 

Päivä Koillismaan 

selkosilla 

Esko Latva poissa 

Eero Peiponen 60 vuotta 
Valioesittely 

Koirasta ja koirankarvoista .. 
Rakastettu ja parjattu 


Työstäni kasvattajana 
Karjalankarhukoiraurosten 
jälkeläisten koemenestys .... 
Koirien arvostelusta, 
metsästysajoista ja 

vähän hirvistäkin 

Kaikkien rotujen näyttely .... 
Karhukoirien jalostus- 
toimikunnan urossuositus- 
tiedote 


Puheenjohtajan palsta 


Kevät ja alkukesä ovat osoittaneet, että 
voi se suvi tulla Suomeenkin! 

Pitkän linjan sääennustaja Armas Riutta 
on luvannut meille härmäläisille melko kau- 
nista kesää. Sitä riittää nyt hänen mukaan- 
sa aina lähelle juhannusta, sitten on pari 
viikkoa epävakaista ja sen jälkeen vuorot- 
tain melkeinpä viikoittain kaunista ja epä- 
vakaista. Juhannus on lähellä, saas nähdä, 
miten Armaksen ennustus toteutuu. Joku 
Orimattilan äijä on kuulemma sanonut, että 
kesä-heinäkuun vaihteessa tulee lunta. Pi- 
detään peukkuja Armaksen puolesta, kun- 
han hankkisi yöajaksi sateita aina silloin 
tällöin. 


+ + + 


Kaunis kevät on houkutellut jäsenemme 
ja ystävämme keväisiin töihin: maanviljeli- 
jät pelloilleen, mökkiläiset palstoilleen ja 
muut kesämökeilleen niin ahkerasti, että 
monia on ollut vaikea jopa tavoittaakin. Ei- 
pä silti, itsekin olen puurtanut omalla kesä- 
palstailani, on ollut ruukin tekoa, mullan 
kääntöä, vesurointia ties mitä kaikkea. 

Vaikkei kirjeitä ja puhelinsoittoja ole- 
kaan tullut, kuten ehkä aikaisempina keväi- 
nä, niin asiat ovat kuitenkin mielestäni jär- 
jestyksessä, kuten tämän lehden ilmesty- 
minenkin osoittaa. 


+ + + 


SKL-FKK:n valtuuston kokouksesta on 
tämän hetken tärkein uutinen ilmoitettava- 
na. ”Meidän miehiämme” on Liiton kärki- 
paikoilla. Heikki Sarparanta on uusi val- 
tuuston puheenjohtaja ja Risto Tuomainen 
on hallituksen jäsen. Heikki valittiin ensin 
ns. vapailta listoilta valtuuston jäseneksi, 
varamiehenään Matti Joenpolvi. Samoilta 
listoilta valittiin valtuuston varsinaiseksi jä- 
seneksi Allan Karvonen, varamiehenään 


Aslak Ahola. Järjestömme "varsinainen 
edustus” jäi meille entisille, allekirjoitta- 
neelle, varamiehenäni Jaakko Simolinna. 
Toivotamme menestystä vastavalituille tär- 
keässä ja arvokkaassa työssään — vaikka 
tässä nyt tavallaan tulee tehtyä sitä itsel- 
leenkin. 

Pyrin olemaan puhelimen lähettyvillä ai- 
nakin alkuviikot. Jos oikein tärkeää ilme- 
nee, niin kesäosoitteeni on Paakko, 54770 
Heituiniahti, puh. (Aatu Lind 953-37822.) 


+ + + 


Toivotan teille kaikille hyvää kesää. jäse- 
nille perheineen ja kasvatteineen. Kerätkää 
voimia ja terävyyttä tulevaa syyskautta var- 
ten, niitä yllättävän pian taar tarvitaan. 


Koiranäyttelyssä annettavan arvostelun 
muodosta ja sisällyksestä 

lähinnä metsästys- ja pohjoismaisten 
paimenpystykorvien osalta 


Pekka Kortekangas 


Paitsi taloudellisista syistä on ihmisellä 
ollut pitkään tarve pitää joitakin kotieläi- 
miä, kuten esim. koiraa puhtaasti esteetti- 
sistä vaikuttimista. Tämä on johtanut aika- 
naan niiden valikointiin ja arviointiin ulko- 
muodolliseen kauneuteen sekä luontee- 
seen liittyvien seikkojen perusteella. 

Järjestelmällisessä muodossaan toimin- 
ta sai alkunsa viime vuosisadan puolenvä- 
lin aikoihin Englannissa, jossa on laskettu 
pohja nykyaikaiselle koiranjalostukselle. 
Saarivaltakunnassa koiranjalostukselle on 
alusta lähtien ollut ominaista selvä ammat- 
timaisuus, siihen liittyvä kaupallisuus ja ve- 
donlyönti sekä voimakas kilpailunhalu. 
Englannin koiranäyttelyissä käytetään vain 
kilpailuarvostelua, jossa tuomari sijoittaa 
koime parasta paremmuusjärjestykseen ja 
neljännen varalle. Parhaista koirista kirjoi- 
tetaan lyhyt, muutaman rivin mittainen ar- 
vostelu, jossa luetellaan lähinnä koiran hy- 
vät ominaisuudet. Tuomari ei ole velvolli- 
nen perustelemaan päätöksiään. Tällainen 
arvostelu on hyvin nopeaa ja näin yksi tuo- 
mari voi arvostella satoja koiria päivässä. 

Euroopan mannermaalla koira-arvostelu 
sai periaatteellisesti kokonaan toisen muo- 
don. Katsottiin, että näyttelyarvostelun tuli 
olla jalostustyön perusta. Tärkeämpää oli 
tällöin saada tietty kuva koirien yksilölli- 
sestä laadusta kuin saada selville ehdotto- 
masti paras koira. Laatuarvostelu tuli näi- 
nollen tärkeimmäksi ja kilpailuarvostelu, 
jonka tehtävänä oli lähinnä viihdyttää ylei- 
söä, rajoittui tiettyihin luokkiin. 

Pohjoismaissa käytetään laatuarvoste- 
luun perustuvaa arvostelujärjestelmää, jota 
on täydennetty kilpailuluokilla. 


2. Arvosteluilmaisun 
kehityksestä Suomessa 


Ensimmäinen koiranäyttely maassamme 
järjestettiin Helsingissä toukokuussa 1891. 

Alkuaikoina arvostelu suoritettiin useam- 
man ulkomuototuomarin yhteisvoimin ja tu- 
lokset ilmaistiin paikan päällä suullisesti 
numerollista pistekuvailua apuna käyttäen. 

Rotumerkkeihin liitetystä pistejärjesteli- 
mästä luovuttiin verraten pian, kun oivallet- 
tiin, ettei koiran ulkomuodollista kokonais- 
kuvaa ja siihen liittyviä seikkoja voida mää- 
ritellä laskennallisin perustein. 

Tuomari kirjoitti kehässä itselleen jonkin- 


*laisen koirakohtaisen muistion ja teki sen 


pohjalta selostuksen roduttain suuremmis- 
ta näyttelyistä Suomen Kennelklubin Aika- 
kauskirjaan. Pienempien näyttelyiden ja 
metsästyskokeiden yhteydessä pidettyjen 
ulkomuotokatselmusten tuloksia sitä vas- 
toin ei juuri julkaistu. 

Myöhemmin ulkomuototuomareiden 
käyttöön tuli erikoinen palkintotuomarikir- 
ja, jonka sivuista osa palkitsemismerkintöi- 
neen meni näyttelyn toimistoon ja sieltä 
edelleen keskusjärjestölle. Toinen osa 
muistiinpanoineen jäi palkintotuomarille it- 
selleen arvostelua koskevan selostuksen 
laadintaa varten. Vuodesta 1954 lähtien 
koirakohtaiset arvostelut kirjoitettiin kolmi- 
osaiselle lomakkeelle, josta koiranomistaja 
sai kappaleen. Vasta 1960-luvulla tulivat ro- 
tujärjestöt jaosta osallisiksi tulospalvelu- 
aan varten. 

Koiran arvosteluun lienee enimmän vai- 
kuttanut sitä vanhempi hevosarvostelu. 


Silloin kun meillä ei ollut vielä järjestet- 
tyä ulkomuototuomarikoulutusta haettiin 
tuomarikertomuksen muodolle ja sisällölle 
mallia vanhempien ja auktoriteetteina pi- 
dettyjen palkintotuomareiden esityksistä. 
Nykyisin voimassa olevan tuomarikerto- 
muksen muotoa ja sisältöä koskevat mää- 
räykset perustuvat Visbyssä 14.6.1952 pide- 
tyn pohjoismaisen palkintotuomarikonfe- 
renssin päätöksiin. 


3. Tilanne nykyisellään 


SKL:n ulkomuototuomarien ohjesäännön 
ja toimintaohjeen (31.5.1982) mukaan tuo- 
marilausunnon on käsitettävä seuraavat 
kohdat: 1) väri, koko ja mittasuhteet, 2) ko- 
konaisvaikutelma, 3) rakenteen yksityiskoh- 
tainen kuvaus, 4) liikkeitten, luonteen ja 
käyttäytymisen kuvaus, 5) palkintosija. Yk- 
sityiskohtainen selostus on tehtävä järjes- 
tyksessä päästä häntään. 

Nykyistä tilannetta voitaneen parhaiten 
kuvata ulkomuototuomarikertomusten si- 
sältövertailun avulla. Siinä luokiteltiin käy- 
tetyn arvostelukaavan ja arvostelujen sisäl- 
lön mukaan kaikki kotimaisten ulkomuoto- 
tuomareiden suomenpystykorvista anta- 
mat arvostelut nuo- ja avoluokissa 1981 
(Vuosikirja 1981). 

Virallista ns. Visbyn kaavaa käytti arvos- 
teluissaan viisi eri ulkomuototuomaria (yht. 
18) 247 |ausunnossa, joka on 29 % arvoste- 
lujen kokonaismäärästä (yht. 862). Tällaista 
arvostelua edustaa sisällöltään mm. seu- 
raava: ”Kirkas, punaruskea, keskikokoa 
oleva vahvarakenteinen uros. Kokonaisku- 
valtaan hyvä, vahva, oikeapiirteinen urok- 
sen pää. Suhteikas, tiivis runko. Hyväasen- 
toiset raajat. Hyvä turkki. Oikea-asentoinen 
häntä. Kevyt liike. Luonne vakuuttava. Ryh- 
dikäs.” 

Lähinnä —ulkomuototuomarin omaksi 
luonnehdittavaa = arvostelukaavaa = käytti 
neljätoista tuomaria yhteensä 546 arvoste- 
lussa (= 63 %). 

Tähän ryhmään luokiteltiin mm. seuraa- 
va arvostelu: ”Keskikokoinen. Kokonaisvai- 
kutelma erittäin hyvä. Hyvä pää, raajat ja 
runko. Rinta hieman kehittymätön. Hännän 
kaari kiertyy hieman ylös. Luonne oikea. 
Liikkuu hyvin.” 


Sekalaiseksi tai muuten huomattavan 
puutteelliseksi määriteltiin yhteensä 69 asi- 
antuntijalausuntoa (= 8 %). tällaisen lau- 
suman antamiseen oli ”hairahtunut” ker- 
ran tai useammin peräti kaksitoista eri tuo- 
maria yhteensä kahdeksastatoista asian- 
tuntijasta. Tilannetta kuvannee mm. seu- 
raava: ”Tyyppi hyvä. Koko 45 cm. Luonne 
hyvä. Hyvärakenteinen uros, joka saisi 
esiintyä ryhdikkäämmin. Erinomaiset raa- 
jat, joita koira myös käyttää hyvin. Kuono 
pitkähkö, lievä yläpurenta. Hyvä tiivis run- 
ko. Hyvä häntä. Hyvä turkki.” Entä millai- 
sen mielikuvan saat seuraavasta koirasta? 
"44 kk:n ikäinen uros. Eturaajat liian suo- 
rat. Pitäisi kinnerkulmaa olla enempi. Hän- 
tä löysästi sivulla.” 

Monen tuomarin arvosteluja sisältyi kaik- 
kiin kolmeen ryhmään kaavan mukaan luo- 
kiteltuna. Tilannetta käytetyn arvostelukaa- 
van suhteen voitaneen pitää lähinnä väittä- 
vänä, sillä vain 1/3 ulkomuototuomareista 
käytti ja n. 1/3 arvosteluista annettiin viralli- 
sen kaavan mukaan esitettynä. 

Tarkasteltaessa ulkomuotoarvostelujen 
sisältöä suositellun kaavan mukaisessa 
esitysjärjestyksessä mainittiin ja/tai määri- 
teltiin eri kohteita seuraavasti: 1) väritys 
698 kertaa = 81 % 2) koko 711/82 % 3) ko- 
konaisvaikutus/-kuva 827/96 % 4) pää 
852/99 % 5) runko 710/82 % 6) raajat 799/93 
% 7) karvapeite 673/78 % 8) häntä 815/95 % 
9) luonne 594/69 % 10) liikunta 212/25 %. 

Luonteen ja erityisesti liikunnan arvoste- 
lua on pidettävä heikkona, sillä ne ovat oh- 
jeiden mukaan koiranarvostelun ensisijai- 
sia kohteita. 

Tälläiseen ”tutkimukseen” sisältyy luon- 
nollisesti monia virhelähteitä, sillä käytetyt 
luokitusperusteet niin kaavaa kuin sisältöä- 
kin määriteltäessä eivät ole ehdottoman yk- 
siselitteisiä, vaan tulkintamahdollisuuksia 
ja rajatapauksia oli aivan riittävästi. 

Joitain karkeita suuntaviivoja sen perus- 
teella voitaneen kuitenkin nykytilasta ve- 
tää. 


4. Arvostelun muotoon 
ja sisällykseen 
vaikuttavat tekijät 


Toiminnan tarkoitus ja tavoite määräävät 


koiranarvostelun muodon ja sisällön. 

SKL:n ohjeiden mukaan koiranäyttelyt 
ovat ulkomuodon (= arvostelutilaisuuksia, 
joissa koirat arvostellaan niistä arvostelu- 
hetkellä saatavan vaikutelman mukaan. Ul- 
komuodolla tarkoitetaan tässä tapauksessa 
tietenkin rotumääritelmän mukaista ulko- 
muotoa. Vaikka arvostelu perustuukin rotu- 
määritelmään ja yleisiin kynologisiin nor- 
meihin, on varsinaisena ”mittana” tuoma- 
rin oma näkemys, joten arvostelun subjek- 
tiivisuutta ei voida kokonaan välttää. 

Arvostelun ensisijaisena tarkoituksena 
on palvella jalostusta palkitsemalla rodulle 
tyypilliset ja ulkomuodollisesti hyvät yksi- 
löt. Koiria ei arvostella sen mukaan, mikä 
jalostusarvo niillä ehkä on tuleville suku- 
polville, vaan aikaisempien sukupolvien ja- 
lostustuloksena. Yksilön jalostusarvon tut- 
kiminen käy päinsä vain jälkeläisten arvos- 
telussa. Arvostelun on, mikäli mahdollista, 
oltava ohjeita antavaa sekä näytteilleaset- 
tajille että yleisölle. 

Tuomarikertomuksen tulee sisältää koi- 
ran ulkomuodon kuvailua ja arvostelua pyr- 
kimällä luomaan koirasta yleiskuva ja esit- 
tämällä sen oleellisimmat ulkomuodolliset 
ansiot ja virheet suhteessa toisiinsa. Siitä 
ei saa tulla pelkkä virheluettelo, jos koira 
palkitaan, eikä se saa sanonnallaan louka- 
ta koiran omistajaa. 


Ulkomuototuomareille tuottaa usein vai- 
keuksia ilmaista koirasta saamansa käsi- 
tys. Hän pystyy kyllä määrittelemään pal- 
kintosijan, mutta ei kykene kyllin selvästi il- 
maisemaan käsitystään sen ulkomuodon 
yksityiskohdista tuon kokonaisuuden osi- 
na. Tällöin syntyy ristiriita palkintosijan ja 
sen perusteiden välille. Sisällöltään ristirii- 
taiset arvostelut aiheuttavat hämmennystä 
ja epätietoisuutta koiraharrastajien kes- 
kuudessa. 

Arvostelukertomuksen taso on näinollen 
riippuvainen paitsi henkilön koiratietouden 
määrästä ja laadusta ennenkaikkea hänen 
kielellisestä ilmaisutaidostaan. 

Arvostelun ei tarvitse välttämättä olla pit- 
kä, vaan huolellisesti muotoiltuna ja per- 
soonallisesti sävytettynä se antaa tyhjentä- 
vän kuvan koirasta — usein paremmankin 
kuin pitkä arvostelu, jossa kaikki mahdolli- 
nen on lueteltu ja kokonaiskuva hukkuu yk- 
sityiskohtien runsauteen. Taitavasti laadit- 


tu arvostelu on kuin taiteilijan tekemä piir- 
ros, jossa olennaisin ilmaistaan muutamil- 
la viivoilla — se on yksinkertaisen, luonneh- 
tivan linjanvedon mestaruutta (V.I. Mikko: 
nen). 

Tuomarikertomuksen sisältö ei kuiten- 
kaan voi perustua siihen, että kaikki ne asi- 
at, joista siinä ei ole mainittu, ovat hyvin tai 
normaaleja ominaisuuksia, vaan sen tulee 
kyetä antamaan koirasta kokonaiskuva. 


Tämän asiantuntijalausunnon taso tulee 
juuri parhaiten esille siinä, kuinka kattavas- 
ti sen sanoittaja pystyy määrittelemään 
koirasta saamansa kokonaisvaikutuksen, 
sillä koira on elimellinen kokonaisuus ja 
sen yksityiskohdilla on merkitystä vain 
tuon kokonaisuuden osina. Sen vuoksi tuo- 
marin on pyrittävä ennen kaikkea kokonais- 
näkemykseen. 


5. Kirjallinen kehäarvostelu 


Ulkotuomari sanelee arvostelunsa kirjoit- 
tavalle kehätoimitsijalle, eli kehäsihteerille, 
joka merkitsee sen tarkoitusta varten laadi- 
tulle kaavakkeelle. 

Asiat tulee esittää tietyssä järjestykses- 
sä edeten päästä häntää ja ylhäältä alas- 
päin. Eri ruumiinosat pyritään käsittele- 
mään mahdollisuuksien mukaan toiminnal- 
lisina kokonaisuuksina, jotta vältyttäisiin 
tarpeettomilta toistoilta, esim. hyvä runko, 
eikä hyvä rinta, hyvä selkä, hyvä lanne, 
jne...) 

Koiran ruumiinosista käytetään keskus- 
järjestön hyväksymää anatomista nimistöä 
ja käsitteitä. 

Suomen kielen mukaisesti on käytettävä 
monikkoa silloin, kun samoja ruumiinosia 
on monta, eli on puhuttava lavoista, kyynär- 
päistä ja olkavarsista, jos tarkoitetaan 
kumpaakin lapaa jne. .. 

Yleiskielen mukainen virkerakenne ja vä- 
limerkkien käyttö helpottavat sanelua ja 
sihteerin työtä sekä asian ymmärrettävyyt- 
tä. 

Yhdenmukainen arvostelukaava selkeyt- 
tää arvostelujen sisältöä ja parantaa niiden 
ymmärrettävyyttä sekä lisää lausunnon ob- 
jektiivisuutta. Arvostelujen vertailtavuus 
paranee myös yhteisen kaavan avulla ja sii- 
tä tulee riittävän kattava, eivätkä tärkeät- 


kään yksityiskohdat pääse unohtumaan kii- 
reisessä arvostelutilanteessa. 

Käytetyn sanonnan tulisi olla lyhyttä, tii- 
vistä ja yksiselitteistä ”sähkösanomatyy- 
lä” ilman epämääräisiä täydennyksiä ja 
lievennyksiä kuten melko, kohtalainen, hie- 
man, verrattain, sangen jne. . . 

Asiallisesti virheellisinä voidaan pitää 
seuraavia ilmaisuja: — etutassut ulkokier- 
teiset — etukäpälien välissä hieman val- 
koista — takaraajojen kiinnityksessä löy- 
syyttä — hieman löysästi kiinnittyneet etu- 
raajat — häntä vähän suippoasentoinen — 
selän ylälinja vaikuttaa takakorkealta — lä- 
hes oikeatyyppinen häntä jne. . . Suomalai- 
sen kennelkielen sanonnat ovat osaksi vie- 
rasta perua, pääasiassa ulkomaisten ter- 
mien enemmän tai vähemmän onnistuneita 
vastineita. Meillä ei ole täysin omaperäistä 
kiinteää rotukohtaista arvostelusanastoa, 
mutta on syytä noudattaa tradition luomaa 
ilmaisutapaa. 

kielellisesti epäonnistuneina voitanee 
pitää seuraavia sanontoja: — kokoon sopi- 
vat raajat — normaali häntä, jossa turhan 
paljon mustaa — väritys pitäisi olla iloi- 
sempi — verrattain hyvät korvat — sangen 
hyvä runko — pää hyvä korvineen — voima- 
kas turkki jne... 

Korkeatyyliset ilmaisut kuten ”elegantti, 
pienehkö, pirteä narttu”, eivät oikein sovi 
metsästyskoira-arvosteluun. 

Arvostelukertomuksessa on syytä vält- 
tää sanontoja, joita asianharrastajien kes- 
kuudessa ei ymmärretä. Yleisesti käytetty 
sanonta ”rotutyyppi” on käsitteenä niin 
laaja ja monimuotoinen, ettei sitä ymmärrä 
suuri yleisö eikä usein sanoja itsekään. Ko- 
konaiskuva, kokonaisvaikutus tai yleiskuva 
lienee kaikkien helpompi ymmärtää. 

Käsitteinä epämääräisinä voidaan pitää 
seuraavia ilmaisuja: — karvapeite puutteel- 


linen — seisoo takaa epävarmasti — hie- 
man avorunkoinen — löysät lavat — kyy- 
närpäissä aavistus löysyyttä — lupaava- 


tyyppinen narttu — alaleuka saisi olla sel- 
vemmin kehittynyt — uros, jonka päästä lo- 
pullinen jalous puuttuu — pää saisi olla lin- 
jakkaampi — turkki saisi olla hieman elä- 
vämpi jne... 

Käytettäessä konditionaalia (= isi-) tu- 
lee palkintotuomarikertomuksesta erään- 
lainen ”toivomusaloite”, jonka avulla ar- 


vosteltavasta koirasta pyritään rakenta- 
maan rotumääritelmän mukainen malliyksi- 
16. 

Sellaisesta esitystavasta kertovat seu- 
raavat esimerkit: — raajat saisivat olla hie- 
man enemmän kulmautuneet — pää saisi 
olla vähän jykevämpi — häntä saisi kaartua 
vähän etukautta — eturaajojen kiinnitys 
voisi olla tiiviimpi — häntä voisi olla hieman 
pitempi ja voimakkaampi — pää saisi olla 
sirompi — turkki saisi olla tuuheampikin 
jne... 

Kyseinen sanonta on arvosteluaikaa ja 
kirjoitustilaa tuhlaava sekä sanomaltaan 
epämääräistä. 


6. Suullinen kehäarvostelu 


Mikäli paikalliset olosuhteet ovat suotui- 
sat ja tuomarilla on aikaa ja mahdollisuuk- 
sia, hänen on suullisesti perusteltava ar- 
vostelunsa. Mutta jos jokin näistä edelly- 
tyksistä puuttuu, hänen ei pidä menetellä 
niin (SKL:n ohje 31.5.-82). 

Ulkomuototuomarin suullisella arvoste- 
lulla on niin tärkeä merkitys, ettei sitä tänä 
päivänä voine jättää antamatta em. ohjees- 
ta huolimatta. Suullisessa arvostelussa 
tuomari kertaa lyhyesti kirjallisen arvoste- 
lunsa pääkohdat täydentäen niitä, sekä 
esittää palkintosijan perustelut (vrt. engl. 
järjest). 

Kehäköyden vieressä syntyvästä tungok- 
sesta päätellen on näyttely-yleisö kiinnos- 
tunut suullisesti tapahtuvasta arvostelus- 
ta. Avoin ja julkinen arvostelu varsinkin kil- 
pailuluokkien järjestystä määriteltäessä on 
tärkeää. Se herättää luottamusta tuomarin 
ammattitaitoa kohtaa ja on merkittävä 
”luottokysymys” suomalaisessa kennel- 
työssä varsinkin kotimaisia metsästyskoi- 
rarotuja harrastavien keskuudessa. 

Kiperimmätkin kysymykset tulee selittää 
”parhaiten päin” loukkaamatta koiranomis- 
tajan usein ”yliherkkiä” tunteita kasvattin- 
sa puolesta. Sopiva huumori asioita esitet- 
täessä keventää liian totiseksi käyvää tun- 
nelmaa kehässä. 

Suullinen arvostelu tarjoaa myös ainut- 
laatuisen tilaisuuden ulkomuototuomarille 
SKL:n edustajana tiedottaa ja antaa ohjeita 
kenneltyöhön ja ao. rotuun liittyvistä kysy- 


myksistä. Ennen varsinaista arvostelua voi- 
si tuomari antaa lyhyen ”tietoiskun” ao. ro- 
duista. Tällaiset esitykset lisäisivät var- 
masti yleisön mielenkiintoa ja asiantunte- 
musta. 

Usein olosuhteista johtuen riittämättö- 
mät äänivarat vaikeuttavat suullista arvos- 
telua. Asia voitanee korjata helposti hank- 
kimalla tarkoitukseen sopivia äänentoisto- 
laitteita, joiden voimakkuutta voidaan sää- 
tää siten, ettei koirien esiintyminen tarpeet- 
tomasti häiriinny. 


7. Yhteenveto 


Näyttelyarvostelujen leviäminen ns. vuo- 
sikirjojen välityksellä yhä laajemmalle har- 
rastajien keskuuteen asettaa uusia vaati- 
muksia niiden sisällön kehittämiselle. 

Koiranomistajat ovat vähitellen herää- 
mässä vaatimaan parempaa vastinetta har- 
rastukseensa uhraamilleen varoille, mitä 
jonkun minuutin pyörähdys kehässä ja 
muutama usein epäselvästi kirjoitelttu kä- 
sittämätön sana arvostelulipukkeessa ky- 
kenee tarjoamaan. Heille ei enää myöskään 
kelpaa selitykseksi viittaukset koiran näyt- 
telykuntoon ja esiintymiseen palkintosijan 
vaihdellessa kuukauden aikana AVO 11 ja 
sertifikaatin välillä, varsinkin kun tuomari- 
kertomusten sisällöistä ei ole löydettävissä 
asiallisia eroja. 

Kotimaisten pystykorviemme jalostusta 
ohjaavalle rotujärjestölle ja sen jalostustoi- 
mikunnille ei enää voi riittää asiantuntija- 
lausunnoksi lyhyt maininta koiran päästä 
ja hännästä sekä merkintä palkintosijasta, 
vaan niiden on saatava entistä paremmin 
perusteltua tietoa siitä, millainen koira to- 
della on, voidakseen toteuttaa järjestölle 
uskottua tärkeää tehtävää pystykorvarotu- 
jemme jalostustyössä. Koetoiminta antaa 
tässä suhteessa huomattavasti tarkempaa 
tietoa kaksitahoisen jalostustyön tueksi. 

Koiran arvostelu on inhimillistä toimin- 
taa ansioineen ja puutteineen sekä sellai- 
senaan henkilökohtaista. Hyvistä yrityksis- 
tä huolimatta numeroin ilmaistujen palkin- 
tosijojen suhteen ei koskaan voida saavut- 
taa täyttä yhtenäisyyttä. Mutta palkintotuo- 
marikertomusten tulee luottamusta herät- 
tääkseen olla riittävän kattavia, perustele- 
via ja täyttää muodoltaan niille asetettavat 


vaatimukset. Niiden, jotka ovat vapaaehtoi- 
sesti hakeutuneet asiantuntijan asemaan, 
pitäisi siitä kiinnostua ainakin niin paljon, 
että tulisi todetuksi, miten asia on omalta 
kohdalta hoidettu. Tuomarikertomusten kir- 
javaan tasoon on kajonnut julkisesti enem- 
mänkin opettavaisessa kuin arvostelevas- 
sa mielessä vain maisteri V.I. Mikkonen 
SKL:n julkaisussa joskus 1950-luvulla. 

Tilanteeseen voidaan odottaa suurem- 
paa yhtenäisyyttä, mahdollisesti yleistä 
korjaustakin pätevöimiseen johtavan ulko- 
muototuomarikoulutuksen — kehittämisen 
myötä. Mutta voi olla niinkin, ettei asiaa 
saada kuntoon kertaheitolla, vaan tilannet- 
ta joudutaan tarkkailemaan ja tarvittaessa 
sisällyttämään aihe jatkokoulutuksen oh- 
jelmaan. 

Ulkomuototuomareiden tulisi jatkuvasti 
pyrkiä hiomaan omaa esitystaitoaan seu- 
raamalla alan kotimaista ja mahdollisuuk- 
sien mukaan myös ulkolaista lehdistöä ja 
kirjallisuutta sekä harjoittaa entistä huo- 
mattavasti aktiivisempaa omaa kirjallista 
toimintaa. Peruskaavasta ja osittain yhtei- 
sestä arvostelusanastosta huolimatta jää- 
nee ulkomuototuomareille riittävästi taitei- 
lijan vapautta oman persoonallisen ilmai- 
sutapansa toteuttamiseen koiranarvoste- 
lussa. 


Lähdeluettelo: 

Koiran historia ja nykyaika, Ivan Swed- 
rup, Maailman koirat 

Suomenpystykorva, Antti Tanttu, 
ramme 11—12/1963 ja 1/1964 

Palkintotuomarikirja, Suomen kennelklu- 
bi 

Rotutyyppi ja rakenne ulkomuotoarvoste- 
lun kohteena, Antti Tanttu, SKL:n julkaisu 
4/1948 

Koiran ulkomuodon arvostelusta, V.I. 
Mikkonen, SKL:n julkaisu 1—4/1943 

Näyttelyarvostelujen sisällöstä ja muo- 
dosta, V.I.M. SKL:n julkaisu 10/1958 

Visbyn pohjoismainen kennelkonferens- 
si 13.6.1952, selostus, SKL:n julkaisu 
12/1952 

SKL-FKK:n ulkomuototuomareiden ohje- 
sääntö ja toimintaohje 31.5.1982 

Vuosikirja 1981 Suomen Pystykorva- 
järjestö r.y. 


Koi- 


Päivä Koillismaan selkosilla 


Siellä täällä soiden keskellä oli pieniä lampareita. 


— Kääntäkäähän kylkee pojat, vettä tu- 
lee taivaan täyveltä, kuului Matin uninen 
örähdys laavun toisesta reunasta. 

Saman tympeän havainnon olin tehnyt it- 
sekin hetki sitten, kun laavun sauma ylä- 
puolellani oli antanut ensimmäisen kerran 
periksi pussiin muodostuneelle vesilätäköl- 
le. Pyyhin pisaroita kasvoiltani ja vääntäy- 
dyin istumaan. Eipä hyvältä näyttänyt: tai- 
vas oli mustan harmaa ja pilvet roikkuivat 
kynttiläkuusien latvojen tasalla. Sade pom- 
mitti tasaiseen tahtiin tienoota. 

Vieressä kahahti ja jo valahti partainen 
naamataulu makuupussin raosta esille. 

— Tää on nyt se luppopäivä, ehdotti 
Heikki ja alkoi sulloa itseään takaisin untu- 
vakerran väliin. 


— Ei hyvät veljet. Tänne asti kun työ oot- 
te sieltä lantamailta tulleet, niin eihän se 
sovi, et uus Luojan päivä levytetään laavun 
pohjalla, sanoin ja aloin kuoriutua ulos pus- 
sistani. 

Tämä meidän majoite oli onneksi sellai- 
nen jatkolipallinen malli, joten sade ei häi- 
rinnyt aamutoimia. Illalla oltiin oltu sen ver- 
ran kaukonäköisiä, että valmiit tervaskiehi- 
set odottivat tulikomentoa suojan alle. 
Näin sain laavun lipan eteen nopeasti tulet. 
”Luoja on pohjosen ihmistä monin tavoin 
koetellu, mut on se kunnon tulipuut anta- 
nu”, oli Matti usein toistanut tervasjuurikoi- 
ta lohkoessaan. Sateesta huolimatta oli 
meillä nytkin lämmittävä juurakkoroihu 
edessämme. 

Satoi. Tuo niin monasti tervetullut luon- 
nonilmiö ei nyt oikein jaksanut innostaa mi- 
hinkään ylistyslauluun. Kello näytti jo aa- 
mukahdeksaa ja oli viimeinen metsästys- 
päivä perinteisestä eräreissustamme. Kai- 
ken järjen mukaan meidän pitäisi jo olla 
koirien kanssa metsässä mustien metsojen 
ja koppeloiden perässä. Vaan tässä sitä loi- 
ottiin koko porukka keskellä korpea luon- 
nonvoimien syleilyssä. 

Virittelin pakin lähemmäksi lohenpunais- 
ta liekkiä ja istuin kynnyspuulle odottele- 
maan veden kiehumista. Siinä tulen iänikui- 
sia kuvioita tuijotellessani alkoi mielialakin 
hiljalleen kohentua. Latasin kopallisen ca- 
ravellea ja annoin ajatuksen lentää. Tämä 
oli nyt viides syksy, kun olin Heikin kanssa 
metsällä täällä Koillismaan kairoissa. Ma- 
tin olimme saaneet porukkaan vuosi sitten 
ensimmäisen kerran. Jokaisella ukolla oli 
tietty oma elämänkuvionsa taustanaan, 
mutta kiintymys luontoon, metsästykseen 
ja Suomenpystykorvaan loivat yhteistä 
pohjaa. Jotta kaverin kanssa viitsii metsäs- 
sä kuikea täytyy löytää yhteinen sävel. Olen 
minäkin monen mukana ollut pystykorvan 
kanssa metsällä, mutta ei siitä kaikkien 
kanssa nauti. On ollut hätähousuja, jotka 
eivät malta antaa koiralle työskentelyaikaa. 
On ollut miehiä, jotka eivät ymmärrä kulkea 
äänekkäästi pölpöttämättä metsän pyhä- 
kössä. Eihän ketään käy syyttäminen, tot- 


tumattomuutta se lie osaltaan ollut. Sitä 
suuremmin vaan nauttii, kun saa kulkea täl- 
laisten kanssa, joille systeemit ovat selvil- 
lä. Ja kun kaverin kanssa jakaa ilon helise- 
västä haukusta ja sieraimia hyväilevästä 
tervaksen hajusta, niin toki siinä unohtaa 
tekemättömät työt, lainalyhennykset ja 
väärät lottorivit. Olen kokenut elintärkeäksi 
sen, että edes hetkiseksi, mutta säännölli- 
sesti, pääsee tänne latautumaan keskeltä 
kaikkea sivistystä. 

Havahduin ajatuksistani takanani kuulu- 
vaan kahinaan. Kaksi paria nappisilmiä 
työntyi makuupussien välistä esille. Sirija 
Piki, vajaan viiden kuukauden ikäiset nart- 
tupennut, olivat hakeneet yöksi laavusta 
suojaa sateelta. Toinen toistaan näykkien 
ne kävivät herättelemässä emäänsä, joka 
oli nukkunut yönsä kuusen juurella. Nessu 
ei jaksanut suuremmin innostua pentujen 
leikkitarjouksesta, vaan laavulle päin vil- 
kaistuaan paneutui uudelleen pitkäkseen. 
Pennut sen sijaan jatkoivat telmimistä ja 
hävisivät sammal pöllyten läheisen kuusi- 
kon sisään. 

Pakki porisi siihen malliin, että uhkasi 
pudota koko keitinorresta. Noudatin Matin 
neuvoa ja mätin tuoreelta tuoksuvaa kahvia 
”kolme kourallista ja ripauksen.” Ihme mit- 
ta. Se päti aina, keitti sitten puurot tai kah- 
vit, pakilla tai pannulla. Siinä kahvia selvi- 
tellessäni huomasin, että ropina laavun ka- 
tolla alkoi hellittämään. 

— Nyt ukot ylös, pyssyt ja koirat jakoon 
ja äkkiä mettään, komensin laavun sisään. 

— Sadetta se mettokin on pitäny. Ei täs- 
sä vielä mihinkää hoppu oo, kuului jostakin 
Heikin täyttämän pussin sisuksista. 

— Vaa nälkä se linnunkin liikkeelle ajaa 
ja oma mahakin möyrii kahvin puutetta, ju- 
listi Matti kömpiessään ulos pussistaan. 

— Tossa olis kahvit valmiina, vaa missä 
lie miesten motit, sanoin etsiskellessäni 
samalla omaa kuksaani. Matti löysi oman- 
sa, häälahjaksi Liisalta saadun, uutuuttaan 
hohtavan pahkakuksan. 


— Kyllä hävettää kahvitella tuon Heikin 
seurassa, kun sillä on tollanen muovimotti, 
irvaili Matti ja nuuhki samalla kuksastaan 
nousevia jaloja Jamaikan saaren höyryjä. 

— Eihän tähän raaskisi kahvia sekottaa. 

— Se on kuulkaa juttu niin, et ens kerral- 


la teijän astiat joutaa tulen jatkeeksi, jutteli 
Heikki oma kippo kädessään. — Mie teen 
nääs ite tuommosen, enkä ostakaan mitää 
sarjatuotantokuksaa. 

Leppoisan sanailun, kahvin ja eväiden 
avulla päivä lähti käyntiin. Sadekin taukosi 
vähitellen kokonaan. Kun olimme lopettele- 
massa aamupalaamme, tulivat Siri ja Piki 
yltäpäältä ravassa paikalle. Läheisen suon 
pinta oli näköjään tullut hyvin kynnetyksi. 

Olimme jo eilisen lenkin pohjalta suunni- 
telleet aluejakoa täile päivälle. Heikki ja 
Matti lähtisivät Nessun ja Sirin kanssa kier- 
tämään länteen ja etelään, kohti Tavilam- 
pea. Minulle ja Pikille jäisi pohjoispuolen 
kuusikkovaarat ja rämeiköt. Sovimme, että 
iltakuudeksi pyrittäisiin olemaan laavulla 
takaisin. Kartalta katsoen ja edellisiä kerto- 
ja muistaen alueet tuntuivat melko lupaavil- 
ta, vaikka elettiinkin jonkinlaista maalintu- 
kadon aikaa. Tärkeintä olisi löytää pennuil- 
le joku koppelopoikue ja saada kunnon tun- 
tuma noihin arvostettuihin vastapelureihin. 

Miehet ja koirat hävisivät vaaran etelärin- 
teelle. Viimeisenä näkyi iiteeksi ristitty, Ma- 
tin pitkäpiippuinen haulikko. Sen keikuttua 
alarinnettä näkymättömiin syvennyin vielä 
hetkiseksi karttaani. Sitten nakkasin repun 
ja haulikon selkään ja viittasin Pikille suun- 
nan kohti pohjoista. 


Olin näillä selkosilla useinkin kulkenut, 
viimeksi elokuussa hanhien perässä. Tie- 
sin, että muutaman metsopoikueen löyty- 
miseen olisi hyvät mahdollisuudet. Karttaa- 
ni oli näille kulmille kertynyt muutama M- 
kirjain osoittamaan kesähavaintojen perus- 
teella metsopoikueita. Pikin haku, pentu 
kun oli, ei kovin kauaksi isännästä vielä 
ulottunut. Se saattoi innostuessaan pyräh- 
tää sata metriä, mutta sitten tuli kiire odo- 
tella tai etsiä isäntä muuten näkyviin. Vaan 
oli se mokoma viikko sitten pitänyt koppe- 
loa jonkin aikaa haukussa. Olipa vielä siir- 
tynytkin linnun mukana, kun emo oli koitta- 
nut johdattaa kiusaajaansa pois poikasten 
luota. Kesällä olivat monet kuukkelit ja tiai- 
set saaneet toimia haukun kohteina joka- 
päiväisillä metsäretkillämme. Kaikenlainen 
siivekäs oli ollut aivan pennusta lähtien Pi- 
kin mielenkiinnon kohteena. Aikukesästä, 
kun pennut olivat kuusiviikkoisia, vein Ma- 
tin kanssa pari minulle ulkonäöltään mie- 
luisinta läheiseen metsään jaloittelemaan. 

Pikin kulku edessäni hidastui ja viimein se pysähtyi kuono kohollaan. . . 

Erään pensaikon oksalta räpytteli kesken- 
kasvuinen räkätinpoikanen lentoon ja tup- 
sahti samassa maahan. Toinen pennuista 
kavahti taaksepäin ja näytti kovasti empi- 
vän moista oliota. Toinen, tämä Piki, hyök- 
käsi aivan yllättäen ja sumeilematta räkätin 
kimppuun. Ja niin kävi, että se räkätinpoi- 
kanen sai uhrata ainoan henkensä helpot- 
taakseen minun pennun valintaa. Jokuhan 
se oli kriteeriksi laitettava, kun valittavana 
oli niin tasaisen hyvä pentue. 

Edessäni alkoi vuorotella tämän seudun 
tyypillinen maasto. Oli pitkiä ja kapeita soi- 
ta, joita reunustivat metsolle mieluisat kuu- 
sikot. Siellä täällä soiden keskellä oli pieniä 
lampareita, joiden rantamat olivat yleensä 
täynnä hanhenpaskaa. Laskeuduin loivaa 
vaaranrinnettä eräälle muistorikkaalle ni- 
mettömälle lammelle. Vuoden takaiset ta- 
pahtumat tulvivat voimakkaina mieleeni tui- 
jotellessani tuttua nuotiopohjaa. Näiltä tu- 
lilta olivat tapahtumat pyörähtäneet liik- 
keelle siten, että tuloksena oli kaksi han- 
hea. Elämäni ensimmäiset hanhet! Olimme 
olleet pystykorvani Tomin kanssa tulilla, 
kun hanhitokka oli tullut suoraan syliimme. 
Oli siinä naamataulu messingillä, kun mo- 
lemmin käsin sai puristaa kouraansa han- 
hen punaista räpylää. 


Jätin lammen taakseni. Olin jo pääse- 
mässä uudelleen kuivalle maalle, kun sivul- 
tani, keskeltä suota, nousi iso homenokka 
kovalla pauhinalla lentoon. Oli ukko istunut 
kaikessa rauhassa niin kauan, että pääsin 
ohi ja vasta sitten siivitti karkuun. Piki oli 
jonkin matkaa edessäpäin, mutta saatuaan 
lähtörytinän korviinsa, se otti hirveän kirin 
perään. Seurasin samalla kahta kohdetta. 
Metsoa ja sitä, jäisikö se lähelle istumaan, 
sekä perässä, mahanalus jalkoja täynnä vii- 
lettävää Pikiä. Hetken kuluttua kuului tuttu 
rapsahdus, joka kertoi metson valinneen is- 
tuinoksan. Nyt vain jännitti Pikin puolesta, 
osaisiko se paikallistaa tuon kiihoittavan 
hajun kohteen. Jo kuului tytön vingahduk- 
sia. Lähellä oli, kun nyt jatkaisi vaan. Sei- 
son edelleen samoilia jalansijoilla, kun kuu- 
lui se, mitä pelolla odotin. Metso rietas läh- 
ti. Ehdin nähdä sen suunnasta ja vauhdista, 
että nyt mentäisiin kauas. Kului muutama 
minuutti ja Piki ilmestyi metsiköstä suolle. 
Se vilkaisi vielä kerran metson menosuun- 
taan ja tuli viereeni. 


— Hyvä tyttö Piki on, juttelin sen korval- 
lista rapsuttaen. Älähän huoli, aikuahan 
tää vasta on. On ne metot tehneet jullikan 
kokeneemmillekin. Eiköhän lähetä etti- 
mään uusia. 


Olimme hiljalleen lähestymässä maas- 
tonkohtaa, mihin kartalla olin merkinnyt M- 
kirjaimen. Muistini mukaan olin pari viikkoa 
sitten tavannut siellä koppelon lisäksi neljä 
poikasta. Toivottavasti ne nyt vielä olisivat 
kasassa. Yöllisen sateen jälkeen oli ilma 
selkiintynyt ja lämmennyt nopeasti. Etsin 
kaatuneen kelon ja ajattelin hengähtää ko- 
pallisen ajan, kun Pikin kulku edessäni hi- 
dastui ja viimein se pysähtyi kuono kohol- 
laan. Olimme edenneet vastatuuleen ja ai- 
van ilmeisesti sillä oli nyt kutkuttava linnun 
haju sieraimissaan. En lakkaa koskaan 
ihailemasta ja ihmettelmästä tuota vuosi- 
satojen takaista ja jalostuksen kruunaa- 
maa viettiä reagoida metsäkanalinnun ha- 
julle. Selvästi Piki empi kohteen etäisyyttä 
ja paikkaa. Pää teki pientä sivuliikettä, kun 
se yritti haarukoida hajun lähtökohtaa. Sit- 
ten se aloitti aluksi hitaan, mutta yhä no- 
peutuvan ja määrätietoisemman etenemi- 
sen pitkin suon ja kapean kuusisaarekkeen 
reunaa pitkin. Odottelin kuin tulisilla hiilil- 
lä, mitä tuleman piti. Saattoihan siellä olla 
vaikka porokin, olipahan vaan toiveitten so- 
pukoista linnun mahdollisuus noussut en- 
simmäisenä esiin. 

Piki oli jo sadan metrin päässä minusta, 
kun se äkisti syöksyi eteenpäin kynttiläkuu- 
sikon sisään. Samassa kuului tuttu ja niin 
perin mieluisa siipien pauke. Pysähdy nyt, 
välähti mielessäni, kun iso metsonrumilus 
ilmestyi näkyville. Se takoi lisää vauhtia lä- 
hes suonpintaa hipoen vakaana aikomuk- 
senaan ylittää suo. Ja Piki perässä koko ly- 
hyen elämäntaipaleen antama voima ja vie- 
tit kannustimenaan. Pahaksi onneksemme 
pitkin suota luikerteli edellisestä lammesta 
laskeva puro. Joeksi se oli karttaan turhan 
mahtipontisesti nimetty. Vesieste oli kui- 
tenkin niin leveä, että Pikin meno päättyi 
sen töyräälle. Metso sen sijaan jatkoi mat- 
kaansa vielä yli seuraavan metsikönkin koi- 
ran haukun ja vingahdusten saattelemana. 
Voi ruoja minkä teki! Olivatpa homenokat 
tänään liikunnanhaluisia. Pitkän suostutte- 
lun jälkeen sain Pikin pois puron reunalta. 
Pyyhkäistäkseni mahdollisimman nopeasti 

pettymyksen — tunnelman — mielistämme, 
suuntasin askeleet suolta takaisin met- 
sään. Parin sadan metrin päässä hieman si- 
vulla oli soistuva kuusikko. Siellä olin elo- 
kuun puolella tavannut koppelopoikueen. 

Päästäksemme etenemään sopivasti 
vastatuuleen kiersin hieman vasemmalle ja 
tulin pienen kumpareen juurelle. Näytin Pi- 
kille kulkusuunnan ja viivana se hävisi kum- 
pareen takaiseen maastoon. Kesken nou- 
sun pysähdyin kuin täilin saaneena. Kuului 
Pikin kiljahdus, pari kertaa kot-kot ja sitten 
olikin ilma siivenläiskettä täynnä. Painuin 
kiireesti syleilemään Koillismaan pintaa, 
mutta onneksi yksikään lintu ei tullut kum- 
pareen tälle puolelle. Kuului ropsetta, kun 
poikue emon johdolla asettui puihin. Hetki 
hiljaista, muutama varoittava kotkotus ja 
silloin repesi Pikin haukku. Oli ilmeisesti 
valinnut koppeloemon, joka oli jäänyt lä- 
himmäksi. Voi sitä yhtäaikaista riemua ja 
hätää minkä olin kuulevinani Pikin äänestä. 
Eihän se pennun haukku toki kokeneen lin- 
nunhaukkujan luokkaa ollut, mutta oli sitä 
ilo kunnella. Välillä tuli kiihkeä sarja, sitten 
joukko hätäisiä vingahduksia, hetken tauko 
ja taas helisi kuusikko. 


Annoin repun laskeutua hiljalleen sam- 
malikkoon, otin haulikon käteeni ja aloitin 
lähestymisen. Pääsin kumpareen päälle ja 
jo siitä näin paikan, missä Piki touhusi. Se 
pyöri puolen sadan metrin päässä olevan, 
liki toisiaan kasvavan, kuusen ympärillä ja 
merkkasi jonnekin sinne kapeiden latvojen 
sekaan. Heti kumpareen jälkeen oli pieni 
pudotus, jonka takana alkoi tasainen sois- 
tuva kuusikkomaa. Laskeuduin kuusikon 
reunaan ja mietin kuumeisesti tilannetta. 
Siellä oli emo haukussa, mutta missä olivat 
poikaset? Jos ne osuvat lähestymistielleni 
ja lähtevät lentoon, niin tämä tilanne saat- 
taa kuivua kokoon. Jotenkin tuntui siltä, et- 
tä tämän päivän kiintiö epäonnistumisten 
suhteen riittäisi meille. Yritin vilkuilla edes- 
säni oleviin puihin, mutta en havainnut niis- 
sä mitään metson poikasiin viittaavaa. Sa- 
massa Piki huomasi minut ja lähti tule- 
maan häntä heiluen kohti. Yritin tekeytyä 
mahdollisimman näkymättömäksi, mutta 
kuitenkin riittävän selvästi viestittää Pikille, 
että pysyisi siellä. Silloin koppeloemo älysi 
kotkottaa varoitustaan poikasille ja Piki 
pyörähti sukkelasti takaisin. Hetken se tui- 

jotti ylös ja aloitti haukun. 

Kiitos myllersi sisälläni, kun koppelo 
haukun myötä rauhoittui. Jatkoin etenemis- 
täni puu puulta ja tulin erään karhun avaa- 
man kusiaispesän taakse. Tästä eteenpäin 
haukkupuulle asti oli sen verran aukeaa, et- 
tä ilman isoa sivukoukkausta en lähem- 
mäksi pääsisi. Kurkistin varovasti pesän ta- 
kaa. Piki paahtoi vingahdusta ja haukkua 
sekaisin hyvällä haulikkohollilla kohti kuu- 
sirykelmää. Aloitin puiden tutkimisen. Sy- 
dän takoi ylikierroksia, toivoin ja toivoin, et- 
tä lintu kestäisi. Tässä tämän touhun yksi 
viehätys. Aina uudelleen ja uudelleen hau- 
kulle hiipiessä saa kokea tuon monitahoi- 
sen tunneryöpyn. Ja olihan nyt vielä kysy- 
myksessä pennun ensimmäinen kunnon 
haukku. 


Piki alkoi jo käydä vähän levottomaksi ja 
pitää pitempiä taukoja, kun silmiini sattui 
vähäinen liike lähellä kuusen latvaa. ”Mer- 
kintä oikea ja tarkka”, välähti mielessäni, 
kun nostin haulikon. Laukauksen jälkeen 
etuviistosta pöllähti poikaset lentoon. En 
joutanut' kiinnittämään niihin huomiota, 
vaan syöksyin eteenpäin. Salamana oli Piki 
linnun kimpussa. Ei edes poikueen siipien 
läiske häirinnyt sen riemua, kun se pöllytti 
koppeloa. Oikeat oli tytöllä otteet. Voi sitä 
onnea ja kehumisen tulvaa, mikä puhkesi 
siinä kuusten juurella. Miten metsässä kul- 
kiessa tilanteet vaihtuivatkin nopeasti. Aa- 
mulliset vastoinkäymiset olivat kuin muisto 
vain. 

Suolistin linnun ja annoin varpaat Pikille 
kiitokseksi. Sen rouskutellessa niitä ajatte- 
lin, että toisaalta olisi ollut parempi valinta 
joku niistä poikasista. Mutta miten olisin 
Pikille selittänyt, edes riistanhoidollisiin 
seikkoihin vedoten, että emolintu oli ei-toi- 
vottu kohde näin ensihaukuksi. Päätimme, 
että säästämme sen jossain toisessa muo- 
dossa nyt kun haukku-urakin oli jo avattu. 
Vilkaisin karttaa ja totesin olevamme lähes 
keskellä M-kirjainta. Hyvin oli Tapion karja 
juurillaan pysynyt. Oli sellainen tunne, että 
tätä kaikkea täytyisi nyt kunnolla sulatella. 
Ei tehnyt enää mieli lähteä poikueenkaan 
perään, joten suunnistin läheiselle purolle 
kahvinkeittoon. 

Löysin sopivan juurakon, naputtelin siitä 
muutamat kalikat ja pian tuttu tervassavu 
kutkutteli nenänpäässä. Oikaisin itseni Pi- 


. . .siellä odottaa, kukaties, seikkailu 


kin viereen suuren kelon alle ja nautin. Nä- 
mä ovat niitä hetkiä, joita jaksaa odottaa 
monta kuukautta. Tunsin olevani todellinen 
Luojan suosikki, kun sain nauttia tästä seu- 
dusta, kelohongista, erämaan rauhasta, 
tervaskiehisen tuoksusta. Ei tästä ihmis- 
lapsen olo enää parane. Ajattelin taas sitä, 
mistä tässä vuosien varreila olin tuliut va- 
kuuttuneeksi. Nykyihminen on liiaksi joutu- 
nut eroon luonnosta. Ja jäljet ovat näkyvis- 
sä. Monet stressit ja turhat koheltamiset 
jäisivät vähemmälle, jos ihmisellä olisi lä- 
heisempi kosketus luontoon. Elementtiin, 
joka on meidän luonnollinen ja alkuperäi- 
nen elintita ja ltatautumispaikka. Vaan mitä 
tekee turbosukupolvi. Tieten tahtoen tuho- 
aa tätä meillä vielä jäljellä olevaa henkirei- 
kää. Ei riitä Euroopan happosateet ja muut 
myrkyt täällä meilläkään tuhon välineiksi. 
Sitä vedetään konesaha käyntiin ja jonkun 
metsäherran kehoituksesta pannaan selko- 
set sileiksi. Ei riitä vielä sekään, vaan var- 
muudeksi myllätään oikein auroilla vaaran 
rinteet sellaiseen kuntoon, että pahaa te- 
kee. Nykyihminen sanoo, että on puupula ja 
kaataa viimeisetkin luonnontilaiset metsät. 
Se sanoo, että ne ovat metsätaloudellisesti 
kannattamattomia. Että on tuhlausta, kun 
puu kaatuu ja sammaloituu, eikä päädy- 


kään yhtiön kuorimon hihnalle. Voi, mitä ly- 
hytnäköisyyttä ja ahneutta. Jos meiltä vie- 
dään nämä viimeisetkin erämaat, niin kyllä 
silloin monen kairankulkijan sisimmästä 
osa kuolee. Mutta sehän taas ei näykään 
yhtiön kirjanpidossa ja vuosikertomukses- 
sa. 


Huomaan lähes suuttuvani ajatuksistani. 
Onneksi kahviveden kiehuminen palauttaa 
minut siihen, että nyt vielä tämä ympärillä 
oleva rauha on todellisuutta ja koettavissa. 
Mätän Matin ohjeen mukaan kahvia ja jään 
hetkiseksi odottelemaan. Kahvin selvittyä 
juonkin monta kuksallista tuota mustaa, 
tervaslastulla aromitettua juomaa. 

Lepäilemme Pikin kanssa, syömme ja 
ajattelemme omia sinisiä ajatuksiamme 
tunnin, pari. En huomaa ajan kulumista en- 
nen kuin aurinkoon vilkaistuani. Se alkaa 
pikkuhiljaa pudota kohti lännessä siintävää 
vaaraketjua. Minulla on sopivasti aikaa 
suunnistaa takaisin asentopaikallemme. 
Hiljalleen, ja lähtöä äskeisten tuntien koke- 
muksista pitkittäen, alan pakkailla reppua 
kasaan. Sammutan hiipuvan nuotion ja viit- 
taan Pikille suunnan kohti Viitavaaraa. 

Ehdin rakennella laavumme eteen tulet ja 
niitä sytytellessäni huomaan Pikin käyttäy- 

tymisestä, että saamme seuraa. Kuluu 
muutama tovi ja jo ryntäävät Nessu ja Siri 
laavun takaa aloittaakseen tervehtimisse- 
remoniat Pikin kanssa. 

— Kello ei oo kuuttakaa ja täällä on jo 
isot tulet. Mies tietty maannu koko päivän 
laavun pohjalla, puhkuu Heikki tervehdyk- 
seksi. 

— Älähän tyhjää moiti, vastaan, koko 
päivä on selkosta koiran kanssa taitettu ja 
lujasti. 

— Vaan näyttäkäähän käsiänne, vaadin 
Heikiltä ja juuri paikalle ennättävältä Matil- 
ta. 

— Miun kädet on puhtaat, mut teilhän ne 
on ihan mustikas. Ei vaa ole lintuja puhis- 
tettu, Matti virnuilee. 

— No kertokaahaa nyt, miten kävi, utelen 
myhäileviltä miehiltä. 

— No joo, miehän oli vaan repunkantaja- 
na, aloitti Matti. Heikkihän se konttas hau- 
kuille ja teki muutkin työt. Kolme haukkuu 
meil oli. Yks ei kestäny kovin kauvaa, toisel 
kerral me sitte kukkopoika saatii ja kolmas 
oli sellain treenaushaukku. Ei viititty puot- 
taa. Nessu tako kun singeri ja ihan kivasti 
toi Sirikin oli mukana. Liki viistoistaminuut- 
tiin oli se keskimmäin haukku. 

Koko ymäpärillä levittäytyvä erämaa hy- 
myili täydeltä terältään. Aamun synkeys ja 


”Anna anteeksi, äiti, olin vähän vallaton” 

sateet olivat mielistä poispyyhkäistyt. Päi- 
vä oli palkinnut meidät monella rikastutta- 
valla kokemuksella. Ja kyllähän se oli niin- 
kin, että ne sateet ja näennäiset huonot 
tuurit ovat yhdessä auringonpaisteen kans- 
sa tekemässä sitä kokonaisuutta, josta 
muodostuu onnistunut päivä. Kertailimme 
pitkin iltaa sen päivän ja koko eräretkemme 
tapahtumia. Elimme niitä hetkiä, jotka jää- 
vät lähtemättömästi mieliin. Hetkiä, joita 
voi sitten pitkin vuotta muistella ja jotka 
vahvistavat päätöksen: ensi syksynä uu- 
destaan. Oli jokaisella varmaan tunne 
myös siitä, että saimme kuulua aivan kuin 
etuoikeutettujen joukkoon näiden koettu- 
jen hienojen hetkien myötä. Poissa kiirees- 
tä ja hälinästä, ympärillä vain hyvät kaverit, 
punaiset pikinokkaystävät, kynttiläkuuset, 
rinnesuot ja vaarajonot. Niin, koko komea 
Koillismaa. Tähän kuvaan sulautuivat roit- 
tovaikean lämpö, ympärillä levittäytyvä hil- 
jaisuus, Heikin sekoittama kuksallinen ja 
unia näkevien koirien murahdukset. Tietoi- 
sesti siinä siirsi ajatuksista seuraavan päi- 
vän kotiin lähdön. Oli vain tämä hetki. Pieni 
ihminen Luojan suuressa pyhäkössä. Se 
riitti. 
Ari Lampila 


Esko Latva poissa. . . 


14.02.1984 poistui joukostamme Keski- 
Suomen Kenneipiiri ry:n kunniajäsen Esko 
Latva. Aivan tyrmistyttävän yllättävänä 
saapui tuo suruviesti. Tiedettiinhän Eskon 
olleen mitä parhaimmassa kunnossa ja elä- 
mänhalun korkealla. 

Joutuu kysymään itseltään miksi? — 
miksi? niin äkkiäarvaamatta. Kaiketi se on 
niin, että meillä jokaisella on siinä isossa 
kirjassa lähtöpäivämme määrätty, onnek- 
semmeko vai ei, emme sitä kuitenkaan tie- 
dä. 

Hän oli syntynyt 12.05.1917 Porissa ja 
vietti hyvin ansaittuja eläkepäiviään Muura- 
messa. Varsinaisen elämäntyönsä Esko te- 
ki Valmet Oy:n Rautpohjan tehtaan palve- 

luksessa jossa hän toimi erilaisissa tehtä- 
vissä lähes neljäkymmentä vuotta. 

Eskon rakkaimpana harrastuksena oli 
kenneltoiminta joka jatkui aktiivisena aivan 
hänen poismenoonsa saakka. Tämän lisäk- 
si hän harrasti metsästystä, eräpoluilla sa- 
moilua, kalastusta ja mökkeilyä. Monen 
monet hikipisarat lienevät putoilleet mökil- 
lä puuhatessa — siinäkö lie ollut hyvän 
kunnon salaisuus. 

Energiaa kun oli riitti aikaa myös yhteis- 
kunnallisille toiminnoille ja oman asumalä- 
hiön asioiden eteenpäin viemiseen. 

Hän toimi Keski-Suomen Kennelpiiri r.y:n 
sihteerinä kolmentoista vuoden ajan, Suo- 
men Kennelliiton valtuuston jäsenenä usei- 
ta vuosia, sekä Suomen Pystykorvajärjes- 
tön johtokunnan jäsenenä aivan poisme- 
noonsa saakka. 

Lisäksi Esko antoi merkittävän panoksen 
Sisä-Suomen Metsästysseura r.y:n toimin- 
nalle toimien sihteerinä, puheenjohtajana 
sekä muutenkin k.o. yhdistyksen puuha- 
miehenä. 

Esko oli Pohjoismaisten Metsästys- ja 
paimenpystykorvien erittäin paljon käytetty 
ulkomuototuomari, ajokokeiden ja linnun- 
metsästyskokeiden ylituomari, sekä Suo- 
men Pystykorvajärjestön linnunmetsästys- 
kokeiden piirikouluttaja. 

Hänelle oli ansioistaan myönnetty SKL- 
FKK:n ja SPJ kultaiset ansiomerkit. 

Esko tunnettiin asiallisesti osallistuvana 
jäsenenä niin SKL-FKK:n valtuustossa kuin 
Suomen Pystykorvajärjestössäkin. Hänen . 
sydäntään lähellä oli kenneltoiminta yleen- 
sä, mutta erikoisesti Suomenpystykorva 
tuo kansalliskoiramme. 

Esko piirsi toiminnallaan vankan ja pit- 
kän vaon kenneltoiminnan sarkaan. 

Toivomme Eskolle rauhaisaa tepoa vii- 
meisellä leposijalla. 


AA 

Eero Peiponen — legendaarinen hirvikoiramies 
P-Karjalasta — 60 vuotta 


Toukokuun 23. päivänä 1924 syntyi Suo- 
järvellä Karjalassa Eero Peiponen, jota voi- 
tanee pitää tällä hetkellä ehkä kokeneimpa- 
na hirvikoira-asiantuntijana Suomessa. 

Eero Peiponen tunsi jo aivan pikku poika- 
na verenvetoa metsään, jossa hän tutustui 
luonnon ihmeellisyyksiin. Luontoystäväilli- 
syyden mukaisesti määräytyi myös tuleva 
ammatti, kun hän kävi Rovaniemen metsäo- 
piston vuosina 1947—48 toimien sen jäl- 
keen P-K:n piirimetsälautakunnassa metsä- 
talousneuvojana eläkkeelle siirtymiseensä 
saakka. Ennen koulutukseen menoa Eero 
Peiponen ehti olemaan rintamajoukoissa 
ryhmänjohtajan tehtävissä Syvärillä ja Kar- 
jalan kannaksella. Harrastuksiin kuului jo 
aivan nuoruusvuosina kilpahiihto- ja juok- 
su. Myöhemmin tuli mukaan metsätaitokil- 
pailut, joissa Peiponen sijoittui jatkuvasti 
kärkeen jopa valtakunnallisella tasolla. 

Yksi harrastus oli kuitenkin ylitse kaik- 
kien muiden. Se oli hirvenmetsästys ja koi- 
rat, jotka olivat alussa sekarotuisia. 50-lu- 
vun alkupuolella Peiponen hankki ensim- 
mäisen rotukoiransa usvalaisista karhukoi- 

rista. Ensimmäinen valio tuli v. 55 Pöyröön 
Ronskista ja heti perään Panu, joka on ollut 
komeimpia rodun edustajia kautta aikojen. 
Suomen ja Ruotsin kaksoisvalion arvon 
saavuttivat Murri ja Jepen Jeri, jotka notee- 
rattiin 50-luvun puolivälissä maamme par- 
haisiin hirven- ja karhunhaukkujiin. Peipo- 
sella oli palava halu kokeilla myös Suomen 
pystykorvia hirvenhaukkujina. Tämä onnis- 
tuikin erinomaisesti, kun uros Peku saavut- 
ti kaksoisvalion arvon ollien myös vertaansa 
vailla oleva hirvenkäsittelijä. Myös toinen 
suomenpystykorva Jehu tuli valioksi. Nämä 
kaksi koiraa olivat ensiluokkaisia punais- 
ten edustajia hirvikoirina. 60-luvun alussa 
alkoi etelä'SSuomeen tulla Ruotsista uusi 
hirvikoirarotu jämtlanninpystykorva, joka 
näytti ulkomuodollisesti raskaalta ja köm- 
pelöltä, ja näin se ei ehkä sopisi hirvikoirak- 
si meidän oloihimme. Peiponen halusi kui- 
tenkin kokeilla myös tätä rotua ja hankki 
ensimmäisen yksilön uroksen Peiron Je- 
pen, joka toi myönteisen yllätyksen osoit- 
tautuessaan varhaiskypsäksi ja taitavaksi 
hirvikoiraksi tullessaan hyvin nuorena kak- 
soisvalioksi. Jeppe oli aikanaan yksi var- 
mimmista hirvenhaukkujista jota osoittaa 
se, että koira kävi hirvenmetsästyskokeissa 
16 kertaa saaden joka kerran | palkinnon. 

Vuonna 80 Peiponen kävi tutustumassa 
eri koirarotuihin Sodankylässä Matti Kuivi- 
lan luona Aljo-kennelissä. Tällöin hänen 
huomionsa kiintyi eri laikarotuihin ja erikoi- 
sesti Itä-Siperian laikaan. Peiponen otti ko- 
keiltavakseen urospennun Sokolin, joka on 
jo tällä hetkellä muotovalio ja haukkunut 
kokeissa 3 x | palkinnon. Sokol on päässyt 
jo haukkumaan muutaman kerran karhua- 
kin. Sokol saa vielä tämän kevään aikana 
seuraa kevättalvella Neuvostoliitosta am- 
mattimetsästäjiltä ostetuista kahdesta 
pennusta, jotka pääsevät karanteenista ke- 
säkuun aikana. Nämä koirat on valittu eri- 
tyisellä huolella ja asiantuntemuksella. Nii- 
tä on tarkoitus käyttää siitoskoirina, mikäli 
ne osoittuvat suurriistaverisiksi koiriksi, ku- 
ten niiden esivanhemmat ovat olleet mo- 
nessa sukupolvessa. 


Edellä olevan meriittilistan jälkeen onkin 
helppo esittää kokeneelle koiramiehelle ky- 
symys: ”Mikä hirvikoirarotu on mielestäsi 
paras?” ”Älä kysy noin vaikeata”, ja jatkaa, 
”20 vuotta sitten olisin saattanut väittää 
jonkun rodun edustajan olevan paremman 
kuin toisen. Nyt kun kokemusta on jo 
2 x 20 vuotta ja olen kokeillut 5 hirvikoira- 
rotua, jätän toisten vastattavaksi. Koira- 
asioihin ei tule suhtautua tunneperäisesti 
väittämällä tietyn rodun koiran olevan pa- 
rempi toista. Kaikista hirvikoiraroduista 
löytyy erinomaisia hirvenhaukkujia ja niillä 
on vivahde-eroja. Mitä enemmän kartuttaa 
itselleen kokemusta, sitä paremmin pystyy 
karistamaan itsestään ennakkoluulot ja 
suhtautuu asioihin oikealla tavalla.” 


Suomen —pystykorvajär- 
jestö r.y. järjestää kennel- 
piirien nimeämille linnun- 
metsästyskokeiden ylituo- 
mariharjoittelijoille —tieto- 
puolisen koulutustilaisuu- 
den — Seinäjoella = 4.— 


5.8.1984. 

Paikasta- ja alkamisa- 
jasta ilmoitetaan osanot- 
tajille myöhemmin. 

Ilmoittautumiset 
30.6.1984 mennessä os. 


94430 
980- 


Raimo Karvonen, 
Kaakamo, puh. 
527150. 


Minkä neuvon antaisit hirvikoiraharrasta- 
jille Suomessa? ”Kaikkinainen pahansuo- 
paisuus, johon kuuluu erityisesti kademieli 
toista koiramiestä ja naista kohtaan kaikki- 
ne lieveilmiöineen myrkyttää herkästi toi- 
mintakentän. Olisi tehtävä itselleen selväk- 
si, että -kysymyksessä on sittenkin leikki- 
mielinen harrastus, jossa pitää osata myös 
hävitä. Koiria ei tarvitse kehua, ne osoitta- 
vat:itse kilpailuissa taidoillaan oman tason- 
sa.” 

Nämä olivat ammattitaitoisen hirvikoira- 
miehen kommentteja meille muille hirvikoi- 
raharrastajille. Onnittelemme yhdessä läm- 
pimästi 60-vuotiasta ja toivomme jatkossa- 
kin hyviä haukkuja. 


Suomen —pystykorvajär- 
jestö r.y. yhdessä Suomen 
harmaahirvikoirajärjestö 
ry:n kanssa järjestää ken- 
nelpiirien nimeämille hir- 
venmetsästyskokeiden yli- 
tuomariharjoittelijoille 
koulutus- ja tiedoitustilai- 
suuden Jyväskylässä, ho- 
telli Jyväshovissa 
18.8.1984 alkaen klo 10.00. 

Ilmoittautumiset ja tie- 
dustelut 3.8.1984 mennes- 
sä os. Seppo Lahtela 
54500 Taavetti, puh. 953- 
NISA. 

Om. Risto Saukko Kalajoki. 

Kokeet: Kalajoki 12.9.-82 Avo 2, 63 p. Ka- 
lajoki 13.11.-82 Avo 1, 72 p. 

Näyttelyt: Pyhäjoki 4.5.80 Nuo 1, Nuk 1, 
kp. VOI 1, Sert. ROP 1. Viljo Lahti. Ylistaro 
13.3.83 AVO 1, VOI 1, Sert. ROP 2. Juhani 
Hirvelä. Kaustinen 1.4.84 AVO 1, VOI 1, Sert. 
käy 1, ROP 1, SF-MVA. Esko Nummijärvi, 
jonka arvostelu: Tyyppi erittäin hyvä, keski- 
kokoinen, luonne hyvä, sopusuhtainen, riit- 
tävän vankkaluustoinen narttu, jolla on 
jyrkkäotsainen pää. Kauniit korvat, hyvä 
runko. Hyvä häntä. Väritys- ja karvapeite 


hyvä. 


Suomenpystykorvanarttu SF MVA NES- 
SU rekn: 142740/81 syntynyt 6.5.-81 om. 
Matti Frimodig Kuusankoski. 

Isä SF K&MVA Ransu SF-3478N/80. 

Emä Piki SF-16849K/77. 

Nessu on saanut sertifikaatit seuraavas- 
ti: Savitaipale 27.2.-83 Esko Salkonen, Kau- 
sala 6.3.83 Matti Joenpolvi, Pertunmaa 
4.3.-84 H. Sarparanta. 

Esko Salkonen on arvostelussaan sano- 
nut Nessusta seuraavaa: 

Kookas kokonaisvaikutelma, erinomai- 
nen kaunispiirteinen pää. Korvat saisivat 
olla tiiviimmät. Hyvä runko ja raajat. Häntä 
lähes oikea-asentoinen. Kaunis punarus- 
kea turkki, luonne hyvä. 

Koepuolella on Nessulla 4.10-83 AVL 174 
pist. Valkealassa ylituomari Matti Joenpol- 
vi, 20.11.-83 VOI 3 60 pist. Savitaipale ylituo- 
mari Erkki Uutela, 27.11.-83 VOI 3 62 pist. 
Kalliosalmi ylituomari Einari Mannari. 


Isältä pojalle 


9.5.82 tuli muotovalioksi Taisto Komujär- 
ven Pyhäsalmelta omistama nyttemmin K & 
MVA, tuolloin vasta 2-vuotias sp.uros TES- 
SU SF 5084G/80. 

Isä Tessu SF 154790/74, emä Hupi SF 
27017R/76. Esko Latvan arvostelu Tessusta 
oli: Kokonaisvaikutus erittäin hyvä. Hyvä 
uroksen pää ja hyvät korvat. Runko tiivis. 
Hyväasentoiset, tarpeeksi vahvat raajat. 
Turkki ja liikkeet hyvät. Kellanruskea, kir- 
kas. Hyväasentoinen häntä. 


Muut sertit Esko Nummijärveltä 28.2.82 
ja Esko Latvalta 4.4.82. 

Koetufoksia: AVO 1 72 p. (19.9.81), VOI 1 
80 p. (4.9.82), VOI 1 76 p. (24.9.83), VOI 178 
p. (9.10.83). Paimiossa heltisi haukkuotte- 
lussa kunniakas kolmas sija. Arvioinnit 'pir- 
teä luonne näyttelyssä ja 'rakettimainen 
seuraaminen" haukkuottelussa sekä monet 
uusinnat kokeissa kertovat hyvälle linnun- 
haukkujalle ominaisesta tiiviistä runkora- 
kenteesta, vahvasta selästä ja korkeasta vi- 
rittyneisyydestä. Nämä kauniin ulkomuo- 
don lisäksi välttämättömät ja tyypilliset 
suomenpystykorvan ominaisuudet näyttä- 
vät periytyneen isältä pojalle: 


Tessun poika SF MVA PENI SF 
12498E/81. 

Emä: SF MVA Metsämiehen Vekku SF 
18580/71. 


Erkki Tuomisen arvostelu Penistä: Kirkas 
ruskeanpunainen, keskikokoa vähän kook- 
kaampi. Hyvä pää. Hyvät rungon mittasuh- 
teet. Raajojen luusto ja kulmaukset hyvät. 
Komea häntä. Hyvä turkki ja kaunis väritys. 
(8.1.83). 

Muut sertit Leo Kojolta 7.8.83 ja Klaus 
Hainarilta 5.2.84. 

Koetuioksia: AVO 174 p. (18.9.82), VOI 1 
85 p. (13.11.83). 

”Virtaa” on Penillä isänsä veroisesti. On- 
han edellämainitussa avoimenluokan ko- 
keessa uusintoja peräti neljä, joista kolme 
samalle linnulle; voittajaluokan kokeessa 
yksi uusinta. 

Penin omistaa Markku Kaurala Raahen 
Arkkukarista. 

Karjalan karhukoira uros K ja MVA Tsaju 
4153M/78 s. 16.10.78. 

Isä: K ja MVA Usvan Nalle 208012/72 

Emä: Kimma 1093P/75 

Kasvattaja: Martti Suoknuuti Ahomäki. 

Om. Urmas Raila, Loviisa. 

Sertifikaatit Tsaju on saanut 21.3.-82 
Joensuussa tuom. J. Ahtiainen. -83 Por: 
voossa tuom. A. Cederström ja 7.4.-84 Lovii- 
sassa tuom. H. Sarparanta. 

Kokeissa Tsaju on palkittu 11 kertaa VOI 
1:llä. Hirvenhaukuissa Tsaju on ollut muka: 
na kolmasti. 


Linnunmetsästyskokeiden Etelän lohkon yli- ja palkintotuoma- 
reiden neuvottelu- ja koulutustilaisuus Valkealassa, Hotelli Val- 
keala lauantaina 18.08.1984 alkaen klo 12.00. 

Hotelli Valkeala 6 km Kouvolasta Mikkeliin, valtatie 15 varrella. 


. SPF:n jalostustoimikunta kokoontuu samassa paikassa klo 
18.00. 


lim. 12.8.-84 mennessä os. Taisto Collanus Uudenmaank. 30, 
45130 Kouvola 13, p. 951-11775. 


SPF—FSK 


Huomio kaikki nuoret! 


Jessica Wilson haluaisi kirjeenvaihtoystäväkseen suomalaisen ty- 
tön tai pojan. Jessica on 10-vuotias tyttö Uudesta Seelannista ja 
kiinnostunut Suomesta. Hänen perheellään on suomenpystykor: 
via. 
Osoite on 

Miss Jessica Wilson 

133 Clovelly Road 

Bucklands Beach 

Auckland 

New Zealand 

Vuosikokouksesta 


Muutama ajatus SPJ:n vuosikokoukses- 
ta Hämeenlinnassa. Puitteet olivat komeat 
olihan kokous Aulangolla, jossa komeat ti- 
lat, suurenkin kokouksen pitämiseen, ovat 
erinomaiset. Jäseniä oli runsaasti tullut 
vuotuiseen päätapahtumaan. Oli paljon tut- 
tuja ja tuntemattomia. Kokous alkoi kome- 
asti ansiomerkkien ja palkintojen jaolla, il- 
massa oli juhlan tuntua, kuultiin voimakas- 
ta kätten taputusta. Varmaan monenkin 
mielessä liikkui että oli saanut korvauksen 
siitä usein palkattomasta työstä, johon oli 
aikaansa uhrannut. 


Sitten alkoi varsinainen vuosikokous. Pu- 
heenjohtajaksi valittiin henkilö, selväsanai- 
nen, mutta toimi kuin urakalla. Kiireessä 
saattaa käydä niin, että rakennuksesta ei 
tule hyvää, jos siihen ostaa huonoa raken- 
nuspuuta? 

Tultiin kohtaan erovuoroisten hallitus- 
paikkojen täyttäminen. Pohjan lohkon osal- 
ta esitettiin entiset, toinen esitys, Kainuus- 
ta varsinainen ja Keski-Pohjanmaalta vara- 
mies. Aikaisemmassa johtokunnassa ei 
Kainuusta ollut edustajaa, Lapin piiristä oli 
kaksi. Tässä vaiheessa esitettiin neuvotte- 
lutaukoa n. 10 min. Mitään menettelytapa- 
valiokuntaa ei valittu. Tauolla keskustelus- 
ta meikäläiselle tuli sellainen käsitys että 
entinen varsinainen edustaja jatkaa ja va- 
ralle edustaja Kainuusta. Tauko päättyi, ko- 
kous jatkui. Kumpaakaan edellistä esitystä 
ei vedetty takaisin? Tehtiin uusi esitys Kai- 
nuusta mies varsinaiseksi ja entinen vara- 
mies varalle. 


KOIKASTA sa KOIRANKARVOISTA «si 


KN 


Tällöin huomioin että nythän tässä taitaa 
käydä niin että jokainen varsinainen johto- 
kunnan jäsenen paikka menee pystykorva- 
miehelle. 

Eikä toisen päärodun karjalankarhukoi- 
ran edustajia tule yhtään koko lohkolta. 
Mielestäni ei ole ollut tärkeää, että jokai- 
sesta Kennelpiiristä on edustaja, mutta jo- 
kaisesta lohkosta jopa välttämätön. Pyysin 
puheenvuoron kysyen olenko käsittänyt 
asian oikein. Puheenjohtajan vastattua, et- 
tä näinhän te olette sopineet. Mielestäni 
tästä tulisi epäoikeudenmukainen päätös 
näin toteutettuna ja koska asiaa ei oltu lyö- 
ty lukkoon, esitin vielä uudelleen erovuo- 
rossa olevaa entistä hallituksen jäsentä 
varsinaiseksi jäseneksi. Tällöin puheenjoh- 
taja tulistui ja mielestäni yhdistyslain vas- 
taisesti vei asian päätökseen. Kainuusta 
varsinainen ja entinen varamies tilalle. 

Eli tässä kävi niin että pitkään mukana 
ollut johtokunnan jäsen tuli palkittua sama- 
na iltana kaksi eri kertaa ensin kultaisella 
ansiomerkillä, toiseksi kenkää takapuo- 
leen. Kysymys ajteltavaksi niille muutamil- 
le, jotka taputitte tälle päätökselle. Onko 
mielestänne oikein että tullaan monen sa- 
dan kilometrin päästä yhteisen harrastuk- 
sen vuosikatselmukseen, josta pois lähties- 
sä tuntuu kuin olisi selkäänsä saanut. Eikö 
asiasta pitäisi olla aikaa enemmän keskus- 
tella ja ellei asiallisella keskustelulla pääse 
asiassa eteenpäin, äänestetään. En jatka 
asiasta pidemmälle ja kaikesta tästä huoli- 
matta toivon menestystä valitulle hallituk- 
selle ja koko Suomen Pystykorvajärjestölle. 

Terveisin 
Risto Hautakoski 

+ +++ + 


KOIRAMME-lehden numerossa 5/1984 on 
paljon muun hyvän joukossa myös luettelo 
Vuolasvirta-palkinnonsaajista 1983. Tun- 
nustuksena ansiokkaasta kasvatustyöstä 
on SKL-FKK myöntänyt jälleen Vuolasvirta- 
palkintoja 21 kokeneelle ja menestyksek- 
käälle kasvattajalle. Jaossa olivat palkin- 


not no 93—113. Jako oli neljäs palkinnon ' 


perustamisesta lukien. 


+ +++ + 


DI Lauri ”Lalle” Vuolasvirta oli aikansa 
* tunnetuimpia kynologeja ja samalla myös 
käytännön koirankasvattaja. Hänen Lallen 
kennelistään lähti maailmalle useampien 
rotujen koiria, mutta perustaltaan hän suo- 
menpystykorvineen oli ”meidän miehem- 
me”. 50-luvulla hän toimi usean vuoden jär- 
jestömme johtokunnan jäsenenä ja siitos- 
neuvojana. 

Lalle Vuolasvirta oli perusteellinen ja hy- 
vin tarkka mies töissään. Jos hän johonkin 
paneutui, niin se tapahtui perusteellisesti. 
Hänen muista hobbyistään muistan erikoi- 
sesti poikapartiotyön ja postimerkkeilyn. 
Kielitaitoisena hänellä oli monia ulkomai- 


sia yhteyksiä, joita hän piti tiiviisti yllä. Ei- 
pä ihme, että 20-vuotisjulkaisumme kirjoi- 
tus: Pystykorvamme ulkomailla on hänen 
käsialaansa. 

Lyhyesti sanoen totean, että Liittomme 
toimenpide Vuolasvirta-palkinnon perusta- 
miseksi, on ollut hieno hatunnosto ansioi- 
tuneelle miehelle. 


+ + +++ 


Millä perusteilla palkintoa sitten jae- 
taan? Palkinnon anomista varten on ole- 
massa Liittomme lomake, joka täytettynä 
on toimitettava Liittoon marraskuun lop- 
puun mennessä. Tässä ei ole mahdollista 
eikä tarpeenkaan ryhtyä selostamaan yksi- 
tyiskohtia, mutta sen verran vihjeeksi mai- 
nittakoon, että kasvattajalla, jolla on yhden 
rodun 10 perättäistä pentuetta, hyvin palkit- 
tuja sekä kehässä että kentällä, on mahdol- 
lisuuksia yltää tähän arvostettuun palkin- 
toon. 

Siitä vaan pyytämään lomaketta Liitos- 
tamme! 


Jaakko Simolinna 


”Sekunti ennen ruokailua” (kuva M. Kiskonen) 


22 


Rakastettu ja parjattu 


Cruftin näyttely Lontoossa 


Lontoon länsiosassa on suuri näyttelyra- 
kennus, joka on nimeltään Earls Court. 
Näissä tiloissa järjestetään Englannin Ken- 
nelklubin päänäyttely Cruft joka vuosi hel- 
mikuussa. Perjantaiaamusta sunnuntai-il- 
taan kestävässä koiranäyttelyssä esitettiin 
tänä vuonna yli 10 000 koiraa, joista mm. 
suomenpystykorvia 40. 

Koiraharrastus kaikkine muotoineen on 
Englannisa hyvin suosittua ja niin ruuhka 
näyttelyalueella on aina sanoinkuvaama- 
ton. Liikenne oli aamuisin ennen näyttelyä 
niin puuroutunutta, että Lontoon kuuluisat 
taksit kieltäytyivät ottamasta asiakkaita 
näyttelyalueelle kehoittaen heitä käyttä- 
mään Lontoon kätevää, mutta likaista 
maanalaista. 

Cruftin näyttelyyn voivat osallistua vain 
ne koirat, jotka ovat saaneet edellisen vuo- 
den aikana tietyn sijoituksen englantilaisis- 
sa valionarvonäyttelyissä. Tuntui siltä että 
eräänlainen kunnia-asia englantilaiselle 
koiraharrastajalle saada mahdollisimman 
monta koiraa mukaan, sillä näytteilleaset- 
tajia oli mukana joka puolelta Iso-Britan- 
niaa, myös Pohjois-Irlannista. Erään koira- 
lehden päätoimittaja kuvasi Cruftin näytte- 
lyä englantilaisten koirakasvattajien näy- 
teikkunaksi ulkomaailmalle, jonne matkaa 
vuosittain satoja seuraajia jokaisesta maa- 
ilman kolkasta. Suomenpystykorvat esitet- 
tiin jo heti ensimmäisenä päivänä, jolloin 
näyttelyhallin ilma oli vielä melko raikasta 
ja tungosta ei ollut kovin paljon. Tuomarina 
oli englantilainen yleistuomari Mr R J Gads- 
den, jonka arvostelutahti oli nopeaa. 

Suomalaisena oli mieltä kohottavaa näh- 
dä se innostus, jolla englantilaiset rodun- 
harrastajat vaalivat kansallisrotuamme, 
suomenpystykorvaa. Nuorissa uroksissa 
huomioni kiinnittyi koiraan, jonka nimi on 
KIISKI OF TOVERI, kasv. Eero Häkkinen, 
Suomi. Englantilaiset olivat hyvin tyytyväi- 
siä Kiiskiin, sillä se on rotutyypiltään erin- 
omainen ja kehässä synnynnäinen vireä 
esiintyjä. Kiiski voitti helposti luokkansa, 
mutta suuri oli hämmästyksemme, kun va- 


KIISKI OF TOVERI nuorten urosten voittaja. 


rasertifikaatin Kiiskin edestä sai koira ni- 
meltään FORESTAR HANNU. Se edusti tyy- 
piitään meille suomalaisille hyvin vierasta 
pystykorvatyyppiä raskaine rakenteineen ja 
vaaleine poskineen. Mutta urosten sertifi- 
kaatin saanut ja myöhemmin ROP:ksi tullut 
koira oli ryhdikäs, näyttävä uros CH TOVE- 
RI TOBY (i Ch Urkki of Toveri, e Ch Toveri 
Pippi) kasv Mr & Mr D Cavill. Koiran esitti 
June Minns, joka on sen esittänyt monissa 
näyttelyissä, sillä Toby on vaikea, ja hyvin 
tempperamenttinen esiteltävä. Ryhmässä 
Toby jäi kuuden parhaan joukkoon, sillä 
tuntui siltä, että Mr L. Pagliero, joka arvos- 
teli ryhmän, tunsi punaisen koiramme luon- 
teen eikä antanut häiritä arvosteluaan, 
vaikka Toby haukkui kehässä. Voiton ryh- 
mässä vei kuitenkin hyvin terveesti liikkuva 
vihikoiranarttu. 

Suomenpystykorvanarttujen kohdalla 
olin hieman hämmästynyt, sillä monet oli- 
vat hieman raskaita — ehkä kauniita sil- 
mälle, mutta miten he jaksaisivat olla 
maastossa ... 

CH TOVERI TOBY. ROP & SERT Cruft's 
1984. 


Paras narttu oli CH TOVERI PÄIVI OF CA- 
RALLAN, joka lienee saanut nimensä Uute- 
lan Päivin mukaan ja hyvin on nimensä kan- 
tanut! Varasertifikaatin nartuissa sai Gri- 
selda Pricen kasvattama Ch CULLABINE 
SUZY. 


Griselda Price on kasvattanut suomen- 
pystykorvia hyvin kauan Cullabine-kenne- 
lissään ja hänen viimeinen tuontinsa CH 
KATKYTVUOREN MANTA OF CULLABINE 
astutettuna SF K & MVA TIKOLLA synnytti 


CH TOVERI PÄIVI OF CARALLAN 


muutama vuosi sitten pentueen, jossa oli 3 
urosta ja 1 narttu, jotka itse kuin myös nii- 
den jälkeläiset ovat menestyneet hyvin ke- 
hissä. Tällä hetkellä tuntuu siltä, että Eng- 
lannissa on hyvin vahva suomalainen kan- 
ta, jossa ovat edustettuina edellämainittu- 
jen koirien lisäksi erinomaista jälkeä jättä- 
neet Urheilupennan koirat. Englantilaiset 
rodunharrastajat pitävät suomalaisuutta 
arvossa ja rodun harrastamisen myötä heil- 
lä on mahdollisuus oppia aina enemmän 
meistä suomalaisista. 


MYYTÄVÄNÄ 


2.3.-84 syntyneitä, erittäin vahvoja Karjalan karhukoi- 
ran pentuja 8 urosta + 2 narttua. 

Isä: K ja MVA Mörri SF-12612H/79 

Emä: Toni SF-54400/76 Usvan Kimin tyttö. 


Mörri on varhaiskypsä hirvenhaukkuja. Jo alle vuoden 


iässä useita hirvenkaatoja pitkistä seisontahaukuis- 
ta. 
Mörri on periyttänyt aikaisemmista pentueista hirven- 
haukkujia. 


Tiedustelut: 

Kaupp. Erkki Puustinen 
82200 Hammaslahti 
973-746461 

Työstäni kasvattajana 


Kasvatustyö on periytynyt minulle kotoa. 
Isäni on aikoinaan kasvattanut Suomen- 
pystykorvia. Häneltä on perintönä minulla 
hänen käyttämä kennelnimikin, joka on tul- 
lut aikoinaan nimestä Nurkkanen. 

Kasvattajiakin on monenlaisia. Toiset te- 
kevät sitä ansiotyönään, toiset sivubisnek- 
sestä ja siitä jotka tekevät sitä mielenkiin- 
nosta ja pelkästä harrastuksesta. Itse kuu- 
lun tähän viimeksi mainittuun ryhmään. 
Kun se tapahtuu pienissä puitteissa se eh- 
kä pysyy paremmin näpeissä ja on aikaa 
enemmän jokaiselle koiralle ja jokaiselle 
pennulle, jota pidän hyvin tärkeänä. 

Pennun leimautumisvaihe ihmiseen sa- 
notaan olevan noin 3 viikon iässä, silloin al- 
kavat sekä kuulo, näkö ja hajuaisti pelata. 
Tässä vaiheessa mielestäni alkaa pentujen 
kanssa päivittäinen seurustelu, ja se jatkuu 
luovutukseen saakka eli 7—8 viikkoon. Ko- 
ko perheeni on eläinrakkaita ja hoidamme- 
kin tätä seurustelupuolta koko joukolla. 
Kolmeviikkoisesta alan ottamaan pennut 
pentuhuoneesta, joka on asuntomme yh- 
teydessä, eteiseen kovalle matolie, hetkek- 
si kerrallaan. Ja viikon parin päästä kun liik- 
kuminen paranee, ne hajaantuvat päivittäin 


ympäri huushollia. Työläämpäähän tämä 
on, kun se että ne olisivat koko ajan pentu- 
huoneessa. On lätäkköä ja kasaa vähän jo- 
ka puolella siivottavaksi, mutta siihenkin 
asennoidutaan omalla tavalla sen aikaa, 
kun pennut on perheessä, pistetään huo- 
nommat matot yms. Tässä samalla ne oppi- 
vat aika nopeasti tekemään tarpeensa pa- 
perille, johon ne oppivat pentuhuoneessa- 
kin, mutta paperit on oltava päivittäin lähes 
samalla paikalla, joka helpottaa oppimista. 

Pentujen luovutusiästä ollaan montaa 
mieltä. Minulla on periaatteena, että en 
suosittele enkä tuskin itsekään ottaisi yli 9 
viikkoista pentua, en ainakaan isosta tar- 
hasta. Koska toinen tärkeä leimautumisikä 
on juuri tuo yhdeksäs elinviikko. Aina pa- 
rempi mitä enempi ihminen ehtii olla pen- 
nun kanssa kolmannen elinviikon jälkeen, 
tietenkin kohtuus siinäkin, eitei taas men- 
nä liian pitkälle, täytyyhän pennulla olla to- 
ki lajitoverit sekä riittävästi rauhaa. 

On tietysti perintötekijöitäkin, jotka vai- 
kuttavat pennun kehitykseen ja luontee- 
seen, mutta mielestäni pentuun pystytään 
vaikuttamaan yllättävän paljon pentuaikai- 
sella kasvatustyöllä. Jos asetan kasvatus- 

työni jonkinlaiseen tärkeysjärjestykseen, 
tulee ensimmäiselle tilalle LUONNE. Se on 
se, jonka kanssa olemme päivittäin ja jatku- 
vasti tekemisissä. Toisella tilalla on tietysti 
ulkonäkö. En pyri määrälliseen, vaan laa- 
dulliseen kasvatustyöhön. 

Tässä noin 10 kk sitten syntyi perhee- 
seemme ainoastaan yksi suursnautserin- 
pentu, joka jalostuksellisesti olisi onnistut- 
tuaan tärkeä pentu. Minua vähän peloitti ja 
harmittikin kun pentuja oli vain yksi. Lähin- 
nä pelkäsin näin suuren ja vaativan rodun 
kyseessä ollessa sisarusten puuttumista. 
Pentu oli kaiken lisäksi uros, jonka isä oli 
saksan tuonti ruotsista. Mutta tulos kasva- 
tustyöstä pentuaikana näyttää onnistu- 
neen hyvin. Kun pentu oli noin kolmiviikkoi- 
nen se oli päivät vapaasti kaikissa touhuis- 
sa mukana asunnossamme ja viikkoa myö- 
hemmin se oli jo yötkin. Kun sillä ei ollut la- 
jitovereita, eikä emäkään enää viihtynyt 
sen kanssa enää pentuhuoneessa, niin yri- 
timme tämän puutteen korvata ihmisillä. Ja 
näyttää että olemme onnistuneet. Ihmisen 
paras ystävähän on koira ja koiran taas toi- 
nen koira, johon väliin pitäisi ihmisen pys- 
tyä. kiilaamaan itsensä onnistuttuaan täy- 
dellisesti. 

Luovutettua helmikuun lopussa Lapinpo- 
rokoirapentueen uusille omistajille, juuri 
ennenkuin lähdin kahden viikon sairaala- 


Porokoirakehä Ivacossa 

matkalle, yritin antaa mahdollisimman pe- 
rusteelliset ohjeet mukaan, koska en ollut 
pariin viikkoon tavoitettavissa kotona. Tuli 
hyvä mieli palattuani kotiin, kun alkoi puhe- 
lin päristä, hätäisemmät olivat jo soitelleet 
poissaoloaikanakin ja kertoilleet terveisiä. 
Mitään hätää heillä ei varsinaisesti ollut, ei- 
kä suurempaa kysyttävääkään. Lähinnä he 
halusivat kiittää pennuista ja mikä sen mu- 
kavampaa ja lämmittävämpää on kuin tun- 
nustus tehdystä työstä. 

Itsetuntoa tietenkin kohottaa sekin, että 
ostaja haluaa jopa neljäkin kuukautta odot- 
taa pentua, juuri sitä oikeaa, ja hän saa sel- 
laisen, johon hän on tyytyväinen ei vaan 
pienenä pentuna, vaan myös pennun kas- 
vettua täysikasvuiseksi. 

Tässä taas eletään odotuksen aikaa, syn- 
tyykö pentue, josta saan myös itselleni uut- 
ta nuorta porokoirapolvea kasvamaan. 

Tässä mietteitä omasta kasvatustyöstä- 
ni ja omista kasvatusperiaatteistani. Vaik- 
kakin kasvatustyö minulle merkitsee pelk- 
kää harrastusta, palkaksi saa hyvän mie- 
len, kun onnistuu ja ehkäpä hieman katetta 
kuluille. 

Erityisesti mieltäni lämmittää ja innos- 
tusta kasvatustyössäni lisää Rotujärjestöl- 
täni saama tunnustus, samalla koen sen 
myös eräänlaisena haasteena. 

Mirja Jokela 


Kk-urosten, SPJ-FSK Karhukoirajaosto, jalostustoimikunta joilla on yli 40 tai vähintään 3 


kokeissa palkittua jälkeläistä, jälkeläisten koemenestys. 


[N 
N slolsiai ol Tis OIN SE WINKI O OI.0w LA O Noo N 
16] | |o] << G] N] [6] 9) G] jois] N PRS UA st 
5 N K |OoI1K N — 
o [Oi] ISIN] OIN |0 D0|N|s| o | olosi ole Kolo OA NMivWv |O0|v 
S lol] <lwjol Clos] oi ”GISIN] | oOlrisio! os "I | Re | Re [15 
; ii > sa || huu = 
njwols|o|ajalolojoinjoa|] vwI6| mirnolw|w|olajos|oir|ojr |nie|vo|v 
RI OG V|N - s| Oo S | oN K= <>) K |siloiriIs|o|Nn|Io]|oi-|oCI-I|C 
= vo ]) = = K [am ja o [= "|| aa 
 J2RU| | mo .|| Bi|| <= || <p) IV ID =+ W | os ol I+ D|O |m s=IiNIwirT|WNI|olf x 
va = R | 0 
se 
oe|o[o]jrs|=joirir|ojsinjo|]u|0]<| ir joj=|vjojele|!miojo|!r|ojoisrjoir] Je 
slolojoisNnis|o|sioSISlols S loIN]| oS |lo,ia| F|ols|oeloe|A|eC|eC|osjnN|ol|<ix- - 
So 15= As | ESS) | N T= | [ma silk k-b>==] -<dt=]|-S=|[<= N ho 
a m T olo N = 
e1eEW loiniomlajolo!a!o ololsin (a & m oloisio|Sivois |viti=- o 19 
; oilomloisiolv!o|!s Vos |uWB | 18 1aI- 2 /10|10|10|S1NIN |B| oDI015|>S|s]> 
19yIer 2 2 = o|DIGIS O > 
Ols|WVIWINIr ik RINININ| O! oN K |0mojo NO INK stisis|o 


VOI-1 
palk.jlk 


palk.jlk 


AVO-1 


Palkitut 
jlk 


n.jlk 


Kokeissa 
ä 


k 


oma! (To) v | O 
Kioirtititirkririsititisitiösiskikiseiskisisititjojoloititir RIDIKIN IN 
<IiISt-I|=I=|!=i=I=j1=— =|<I=|=1<I<I=|-=I=sI<|!=Il=ISIS<I=|x> = =| === |— 
S [S[SIBL|<|SIZ|GS/K|SIT|S|<|Z/<|] SIS|>XIG|Z|WBIN|S|D|x IN] O SGlO|s 06 
ois oloio!Tiaisie|sis|S|= Sis! OO! = |SIWOIEIO|S5|> 221] == an || <] 1 
ololWwisir)ois wir isNIviolnoitiolioloioiois|o|E|vis! = SES [S3]|| >= |is 
= oSlololo|VDlSisi|o| isoilt ismis|viOislo!-|9|- OIK ID! W OO! | (6 
C = [11)][ 0) || ISS] SSE] ==] io) SINISIN |18|0|P9ITI-IN|»|e | oO! v | AI 16/0 
a TÄNI- N v A SA SS KTS | GST EY") A | = N [N TIN K |- 
= 
> 
= S= 
n DSH| < T= (= 
3] |5]3 E 2 
(=); (e) 
218 o| |E|/€| |S|a|= o| 6 |e "Iel=|g| 215 
= | P| x Gil (= ninI C <|= E [S=] =|! == IS E 
E |1>]5 S1 |s|S| IS|S| o 5|5| 5/5[(5/=] EI=|s3|Sislsis|E! |2 
Slice n |-= WII o E 3/5] S J > ]SixXj|yYix [Z| AL AIVIH! E S 
== = K) wie KN IKE E|C|G SES kKslksiksilseis Is! sk s!ksil s]! Sl =) | 
21=|--|.-[S|S| sl! |s|=|>|=!/S|2ol=|slsis|!sisiwilwlvis|s|wWwio| || 
svisisis=is!o|2!Sis|=<!isisle|lsis|!s|!t|wisj>l>l>isisisSj>|>I!=I>|>|>|cix|o 
= | 912 01010! :s' sl >|]>!'0 =lolcismlo!v|v|ou|on|ov|n| olnln|nl Pinni OIEC|! 0 
2 [T]T[ >| >] >[>] <ix|x |<|S=jäjajäjalr |F|S]5]5 |515]5]5]5 |5]5|5/9] 5||> j« 


Pertunmaalla 19.5.84 


Koirien arvostelusta, metsästysajoista 


ja vähän hirvistäkin 


Kirjoittelen tätä pakinaani mökillä. Ilma 
on kaunis ja vedenlämpö pinnasta 20 astet- 
ta. Collanuksen Taisto poikkesi päivällä 
näyttämässä pystykorvafilminsä ensim- 
mäistä osaa ja hyvältähän se näytti. Suun- 
niteltiin siihen spiikkausta. Suopellon ken- 
nelin Aarre Kaupin kanssa verkoteltiin — 
pari haukea ihmisille ja paljon särkiä koiril- 
le. Saapa nähdä paraneeko saalis huomen- 
na. 

Koiratkin järjestivät ylimääräistä puuhaa 
ja vielä juuri muninnan kynnyksellä. Tarhan 
hiljaisuus pisti aamupäivällä ihmettele- 
mään. Tarkastus osoitti verkon alaosan ir- 
ronneen kulmasta ja pari pikinokkaa oli 
poisjuossut. Puhelin paljasti niiden olleen 
tunti sitten matkalla Suopeillosta etelään. 
Parin tunnin autolenkki ei tuottanut tulos- 
ta. Tulivat sitten tyytyväisinä ja onnellisina 
neljän maissa mökille, juuri ennen sadetta, 
vettä kun karttavat. Tarha tuli nyt kunnos- 
tettua talven jäljiltä, jotta kyllä pesimäajan 
pysyvät kiinni. 


Arvostelussako heittoja? 


Sain tähän aiheeseen kimmokkeen, kun 
eräs etelän pystykorvainen näytti hienoja 
laskelmiaan ulkomuototuomareiden arvos- 
teluista. Ei vain oikein muistanut enää las- 
kentaperusteita. Onhan näitä laskelmia 
laadittu eri piireissä, joskaan ei julkaistu. 
Saattaisi olla joskus paikallaan julkaista- 
kin, kunhan perusteet vain ovat pätevät. Pä- 
tevin tapa arvioida tuomarityöskentelyä on 
tietenkin kehän laidalta. Siitä näkee parem- 
min kuin kehästä. 

Toinen tapa on arvioida vuosikirjan pe- 
rusteella. Lasketaan palkintosijojen keski- 
arvoluku eli ns. tiukkuus. Sitten katsotaan 
ne koirat, jotka useampi on arvostellut ja 
joiden arvostelussa on heittoja muuta kuin 
selvästi sanotusta näyttelykunnosta joh- 
tuen. Tuomarin heittojen lukumäärä jae- 
taan tuomarin arvostelemien koirien mää- 

rällä ja saadaan ns. heittoluku, joka voi- 
daan ilmaista prosentteina. Sitten katso- 
taan heittojen suunta. Lempeä arvostelu 
merkitään plus merkkisellä heiton palkinto- 
sijaeroa kuvaavalla numerolla ja ankaraan 
suuntaan heitto vastaavasti miinusmerkki- 
sellä. Sitten plussat ja miinukset ynnätään 
ja saadaan selville, onko tuomari tiukka vai 
löysä. Vertailu tietysti kaikkien tuomarei- 
den keskiarvolukuihin. 

Onhan siinä laskemista. Kokenut kehä- 
kettu tietää ehkä asian ilman laskelmiakin 
tai ainakin luulee tietävänsä. Korostaisin 
kuitenkin tuohon laskuhommaan, että mo- 
lemmat luvut tarvitaan johtopäätöksiin. Eri 
tuomareille vietävät koirat poikkeavat toi- 
sistaan jossain määrin. Jonkin rodun asian- 
tuntijalle tupataan ehkä keskimääräistä pa- 
rempia koiria. 

Kyllähän niitä heittoja esiintyy. Itsekin 
olen aina siinä mielessä vuosikirjaa selan- 
nut. Ovat ehkä jopa viimevuosina lisäänty- 
neet. Usea vanha kokenut arvostelija on 
jäänyt pois tai vähentänyt hommaa. Uu- 
demmilla tuomareilla on taas uudet ehkä 
vakiintumattomatkin linjat. Itseni luen vielä 
melko uudeksi. 

Toinen seikka on sopimus arvostelun tiu- 
kentamisesta. Toiset ovat tiukentaneet toi- 
sia enemmän tai vähemmän. Linjan vakiin- 
tuminen vie aikansa. Koiranohjaajille voi 
esittää yhden lohdutuksen. Yksi tykkää äi- 
distä ja toinen tyttärestä. Jollei yksi tuoma- 
ri ymmärrä murren hyvyyttä, pitääpi kokeil- 
la toisella! 


Pystykorvastako raskas? 


Uusi piirre arvostelussa on myös jonkin- 
lainen järeyden korostaminen. Tästä ulko- 
muototuomarit sopivat toissa kevään neu- 
vottelussa. Pystykorvassakin siitä kirjoitet- 
tiin silloin kesä- tai elokuussa. 

Kentältä on metsämiesten taholta ihme- 
telty voimakkaastikin, mistä on kysymys. 


”Halutaanko pystykorvasta tehdä raskas”. 
Tästä ei liene kysymys. 

Itse en ole nähnyt yhtään todella hyvin 
metsässä liikkuvaa raskasta suomenpysty- 
korvaa. Parhaat liikkujat ovat poikkeukset- 
ta olleet keveitä ja kuivia. Asia korostuu 
käytännön jahdissa, kun tehdään täysiä 
päiviä monta peräkkäin. 

Uskoisin, että järeyden korostaminen jää 
päähän. Uros täytyy jo päästä tuntea sel- 
västi nartusta eroon. Sukupuolileiman on 
oltava tältä osin selvä. Luulisin näin ylei- 
sesti tulkitunkin. Kuitenkin heittäisin tähän 
lopuksi, että pään tulee olla puhdaslinjai- 
nen ja riittävän jalo eikä ”maatiaismainen”. 


Linnun 
metsästysajoista 


Pystykorvamies on tunnetusti vaatima- 
ton ja hiljainen. Pitäisiköhän meidän ryhtyä 
valvomaan tiukemmin etujamme. Kaikki 
muistavat Etelä- ja Keski-Suomen rajoituk- 
set takavuosina. Vaarat uhkaavat nytkin. 
Eräät vaikutusvaltaiset henkilöt (ei varsi- 
naiset lintumiehet) ovat pikkupiireissä pu- 
huneet täysrauhoituksestakin. 

Ampumalla vähennetään lintukannoista 
vain 10—20 prosenttia ja pääasiassa nuo- 
ria lintuja. Ampumalla linnut eivät lopu. Toi- 
saalta pitkistäkään rauhoituksista ei ole 
etenkään metson osalta ollut hyviä tulok- 
sia. Ja lisäksi on todistettu (Metsästäjä 83), 
että kohtuullisesti verotettu riistakanta li- 
sääntyy rauhoitettua tehokkaammin. 

Pystykorvamiesten tulisi vähitellen ottaa 
asia tosissaan ja vaikuttaa tehokkaasti niin 
seuroissa kuin rh-yhdistyksissä ja -piireis- 
säkin. Linnunmetsästysaikaa voisi hyvinä 
vuosina pidentääkin. Ruotsissa alkaa jahti 
20. elokuuta ja jatkuu vielä marraskuun. 


Hirvistä hitusen 


En malta olla tähänkään puuttumatta, 
kun olen toistaiseksi käynyt myös hirvi- 
hommissa. Johtavat hirvipoliitikkomme ke- 
huivat ja todistelivat takavuosina, kuinka 
onnistuneesti meillä hirvikantaa rakenne- 
taan ja verotetaan ja tuotto vain kasvaa. Ja 
niinhän se olikin. 

Nyt vallitsee hiljaisuus ja kaatolupia ly- 
kättiin väkisellä lisää, eräille alueille tuplan 


verran. Selvähän se, mitä siitä tulee. Koke- 
muksia olisi luullut olleen ainakin Uudelta- 
maalta muutaman vuoden takaa. Hirvet 
ovat siellä olleet eräiltä alueilta niin anhit- 
tomissa, ettei ole uskallettu vanhoja hirvi- 
maita ottaa kokeisiin. 

Nyt taitaa käydä samoin, mutta laajem- 
milla alueilla. Ei ole oikein metsästyspolii- 
tikkojen kantti pitänyt MTK:n ja liikennemi- 
nisteriön kanssa neuvoteltaessa. Isot pojat 
jyräävät. 


Missä se koira 


Pikkupojasta saakka olen jännityksellä 
kuunnellut vanhojen miesten kertomuksia. 
Välillä on tullut Mänchausenkin mieleen. 
Vaan sattunut sittemmin jotain itsellekin, 
josta oheinen malliksi. 

Haukku kajahti vaarassa n. 300 m:n pääs- 
sä. Lähestyminen ensin kävellen ja sitten 
ryömienkin, kun oli nuori koira opetettava- 
na ja pudotus piti saada. Sitten jo näkyi tee- 
ren poika haukussa. Haukkukestävyyttä pi- 
ti mitata kymmenisen minuuttia ja sitten 
haulit matkaan. Teeri kuitenkin räpisti ten- 
toon ja meinasi tulla silmille räpiköiden 
noin 100 metrin päähän. Ei muuta kun sin- 
ne. Mutta miksei koira ole paikalla eikä tule 
huudostakaan. Ei taida siitä olla koiraksi. 
Mutta kas, koira löytyy haukkupuun alta ja. 
höyhentää riemulla toista teertä. No, kyllä 
sinusta vielä koira tulee. 

Kesäterveisin 


Risto Tuomainen 


”Äläpäs etuile” (kuva K. Jokiaho) 

30 


Kaikkien rotujen 


näyttelyt -84 


2.—3.6. kv/int Maarianhamina 
9.6. drive-in Loimaa 

9.6. Munsala 

10.6. Jyväskylä 

16.—17.6. kv/int, drive-in Oulu 
23.6. drive-in Rovaniemi 

1.7. Imatra 

8.7. kv/int Forssa 

15.7. Kokkola 

15.7. Mikkeli 

21.7. drive-in Suur-Helsinki 
22.7. Kemi 

29.7. Jämsä 

29.7. Rauma 

5.8. drive-in Oulu 

5.8. drive-in Ähtäri 

11.8. drive-in Kuopio 

12.8. drive-in Kouvola 

19.8. drive-in Valkeakoski 
25.—26.8. kv/int, drive-in Turku 
1.9. Heinola 

2.9. drive-in Suur-Helsinki 

9.9. drive-in Porvoo 

3.—4.11. kv/int Helsinki 


O/Y WÄRTSILÄ A/B ARABIA 


on teettänyt palkinto- ja lahjaesineiksi kuvassa esitettyjä Suomen pystykorvan, 
Karjalan karhukoiran ja Lapinkoiran päitä ”koiran kopissa” esittäviä posliinista 
valmistettuna. Tuotteita tilattavissa järjestöltä hintaan 160 mk/kpl + postikulut. 
Tilaukset ja tiedustelut os. Juhani Kotonen, Riekontie 10 B 16, 49410 Poitsila, p. 
952-42251. 


Metsäveikot ry:n 50-vuotisjuhlan 
merkeissä la 18.8.-84 Kemissä Sau- 
vosaaren urheilukentällä 


erikoisnäyttely metsästys- ja poh- 
joismaisille paimenpystykorville ja 
suurille ja pienille ajokoirille 


järj. Metsäveikot ry, Kemin Jahti- ja 
Kalamiehet ry ja Veitsiluodon Metsä- 
miehet ry. . 

EI.lääk.tark. alkaa klo 8.00, arvostelu 
klo 10.00. 

lim. 4.8.1984 menn. os. Markku Ter- 
vonen 95230 Maksniemi, tied. puh. 
980-83253 tai os. Matti Väliahde Las- 
taajank. 16 94900 Kemi 90, tied. puh. 
980-82080. 

Ilm.maksu 70 mk SYP-Syväkangas 
219121-3434. 

Palk.tuomarit: pystykorvat Antero 
Kerkelä, ajokoiranartut Juhani Kaup- 
pinen, ajokoiraurokset Pekka Musto- 
nen. 

Karjalankarhu- 
koiranarttujen 


Kuningatar-ottelu 
Valkealassa 6—7.10.84 


Ylituomari Allan Karvonen 
Varamies Seppo Lahtela 


Ilm. ja tied. 
Marjukka Sopanen 
Sopanen 

46230 ARO 

puh. 951-38150 


Järj. Valkealan Kennelyhdistys ry. 


TERHAKOITA 


UROSPENTUJA 
s. 3. 6. 1984 


PIIPUN 
KENNEL 


M. JOENPOLVI 
461100 TUOHIKOTTI 
Puh. 951-69810 


Puh. 951-69180 


JÄSENISTÖ 


TILAAN: 


= 14kpk 


== =—Bkpl: 


=== KPL. 


Heikki Sarparannan kirjoittama teos Suomenpysty- 
korva on ilmestynyt. Toivomme jäsenistön osallistu- 
van teoksen markkinointiin, näin tukien järjestöm- 
me taloutta. Ohessa tilauskaavake, jolla voit tilata 
järjestömme myyntiartikkeleita. 


Teosta Suomenpystykorva, hinta 40 mk/kpl 
+ postikulut. 5 kpl tai sitä useammat postivapaasti. 


Hihamerkkejä mustalla/punaisella kuviolla, 
hinta 5 mk/kpl. 


Suomenpystykorvan värikuvia, hinta 15 mk/kpl. 


. Suomenpystykorvakortteja, hinta 2 mk/kpl. 


Tarroja mustalla/punaisella kuviolla liima etupuolel- 
la, hinta 5 mk/kpl. 


- Tarroja mustalla/punaisella kuviolla liima kääntö- 


puolella, hinta 5 mk/kpl. 


Tilaukset osoitteella: 
Juhani Kotonen, Riekontie 10 B 16 
49410 Poitsila, puh. 952-42251 


Tilaajan nimi: .......... sonni Pe Ea et: 5 SÄ. JU un 


Pohjan- 
lohkolla 


Hirvenmetsästys- 
kokeiden palkinto- ja 
ylituomareiden 
neuvottelutilaisuus 


Kempeleen Pohjan-Kievarissa 
12. 08. -84 alk. 12.00. 


Alustus: 
Pääkuoluttaja Seppo Lahtela 


Tied. ja ilm. Kirsti Soralahti 


puh. 982/63771 


JOUKKUJULKAISU 


Turvallinen 
matokuuri 


häätää*? 
madot 
kerta-annoksella 


Lopatol cn uusi laajatehoinen. vain 
koiniie suunniteltu matolääke, joka tappaa 
loiset heti ensianrokselia 
Säännöllinen matokuuri on heippo ja ncpea 
suorittaa 
Koirat sietävät Lopatolia hyvin 
Lopato! ei oikein käytettynä aiheuta npuha 


Sopii myös pennuille ja kantaville 
nartuille. 
Kerta-annoksena ko1- 
1an painon mukaan 
1 tapletti/10 kg 
Vaikuttavana aineena 
nitroskanaatti 
Pakkaus: 
4x1gtabl 


Valmistaja 


Apteekista 
i Ciba-Gelgy Ac 


ilman reseptiä. 


Informaatio A 
Suomessa 
Lääkefarmos 


Elotinil 4 7KKet 
url 


Mainoskenttä 

